Premijer Liga (Rusija): Najava utakmica 19. kola i predlozi za klađenje (ponedeljak) - Sportske novosti\nNaslovna Fudbal Najave i prognoze Fudbal Premijer Liga (Rusija): Najava utakmica 19. kola i predlozi za klađenje (ponedeljak)\nNakon subote i nedelje, mečevi u okviru 19. kola ruske Premijer Lige na programu su i danas. Ovog ponedeljka pred nama su poslednje dve utakmice koje će biti odigrane između Ahmata i Urala, kao i između Krasnodara i Orenburga.\nU ovom članku moći ćete da pročitate najave tih utakmica, kao i da vidite koji su naši predlozi za klađenje. Nadamo se da će vam to biti od pomoći.\nAhmat – Ural\nU terminu od 15 sati i 30 minuta na programu je meč između Ahmata i Urala, koji će biti odigran na stadionu ”Ahmat Arena” u Groznom.\nAhmat je prolećni deo sezone započeo porazom, pošto je u okviru 18. kola bolja od njih bila ekipa Rubina, bar što se tiče rezultata. Iako su i jedna i druga strana imali svoje šanse, bodovi su ipak ostali u Kazanju nakon što je talentovani Artur Sagitov u 4. minutu nadoknade postigao gol za konačnih 1:0. I ovog puta vidni su bili problemi u realizaciji, što je svakako najveći problem Ahmata u dosadašnjem toku sezone. ”Zeleno-beli” su na 18 odigranih utakmica uspeli da postignu samo 15 golova, te pored Anžija, Jeniseja i Ufe imaju najlošiji napad u ligi. Sada zauzimaju 9. mesto na tabeli sa ukupno 23 boda, isto kao i desetoplasirani Dinamo, dok ih od zone za ispadanje dele tek 2 poena.\nUral je drugu fazu šampionata započeo na isti način kao i njihov današnji rival, tj. minimalnim porazom. Iako su igrali na svom terenu, gde često umeju da budu veoma nezgodni, to ipak nije sprečilo igrače Zenita da kući odu sa sva 3 boda. Gol za gostujuču ekipu postigao je Serdar Azmun krajem prvog poluvremena, što je na kraju bio i jedini pogodak na ovom meču, iako su domaćini imali nekoliko veoma dobrih prilika da dođu do izjednačenja u drugom periodu susreta. Tako se Ural sada nalazi na 11. mestu na tabeli, sa jednim bodom manje od Ahmata, kao i jednim više od ekipe Krila Sovjetov koja je na vrhu crvene zone. U međuvremenu, ekipa Dmitrija Parfjonovog odigrala je i revanš meč u okviru Kupa Rusije gde su slavili na svom terenu protiv moskovskog Spartaka (1:0) i time izborili plasman u polufinale tog takmičenja.\nBorba za opstanak se polako zahuktava, te se nekoliko ekipa koje su do skora bile sigurne na sredini tabele sada nalaze u velikim problemima. Između ostalih u tu grupu spadaju ekipe Ahmata i Urala koje sada moraju da dolaze do svakog mogućeg boda kako bi napravile razliku u odnosu na donji dom. Ural je mnogo puta pokazao da u hitnim situacijama može da obezbedi potrebne bodove, dok bi katastrofalna realizacija Ahmata svako trebala da doprinese čvrstom i neefikasnom meču.\nPraktično poslednji duel ovog kola odigraće se nakon 17 sati i 30 minuta po našem vremenu, kada će na stadionu ”Krasnodar” istoimena ekipa dočekati ekipu Orenburga.\nPored domaćih takmičenja Krasnodar trenutno vodi borbu i u Ligi Evrope gde su nakon teškog dvomeča sa nemačkim Bajer Leverkuzenom uspeli da izbore plasman u osminu finala. Nažalost, protiv Valensije nisu startovali najbolje pa su u prvoj od dve utakmice pretrpeli poraz rezultatom 2:1, ali im taj gol u gostima ipak daje šanse u revanšu. Bilo kako bilo, ”Bikovi” se sada okreću i aktivnostima u okviru granica Rusije gde su do sada imali dva veoma teška zadatka, tačnije mečeve protiv Rostova u kupu, od koga su poraženi, te protiv moskovskog Spartaka u ligi gde su uspeli da dođu do važnog boda (1:1). Izabranici Murada Musajevog su samim uspeli da se održe na 2. poziciji sa 6 bodova manje u odnosu na prvoplasirani Zenit, ali sa samo jednim bodom više od CSKA. Iako ih za samo 3 dana očekuje revanš protiv Valensije, svakako da će morati da daju sve od sebe i na meču sa Orenburgom. Što se tiče izostanaka, glavni trener ni na ovom meču neće moći da računa na prvog golmana Stanislava Kricjuka.\nOrenburg je prvi meč u nastavku šampionata odigrao protiv Anžija gde su i pored kvalitetne igre pretrpeli poraz, minimalnim rezultatom. Istina, ”plavo-beli” su već u 8. minutu došli do vođstva, pogotkom Sutormina, ali je isti poništen zbog navodnog ofsajda. Nakon toga usledili su stalni napadi ka golu Anžija, ziceri, stative i prečke, ali se rezultat nije menjao. Gosti su poveli početkom drugog poluvremena pogotkom iz slobodnog udarca, što je na kraju bio i jedini gol na utakmici. Crveni karton na tom susretu zaradio je Mihail Sivakov te će on danas biti van protokola. U međuvremenu, Orenburg je odigrao i meč u kupu gde su i pored ostvarenog remija (1:1) izbačeni od strane Arsenala iz Tule. Sada mogu da se u potpunosti okrenu ligi i samim tim obezbede opstanak koji su apsolutno zaslužili.\n26.08.18 PL Orenburg Krasnodar 1 : 1\n17.07.18 PRI Krasnodar Orenburg 1 : 0\n07.05.17 PL Orenburg Krasnodar 1 : 0\n06.11.16 PL Krasnodar Orenburg 3 : 3\n27.10.16 KUP Krasnodar* Orenburg 2 : 2\nKvota na pobedu Krasnodara iznosi svega 1,45 što po našem mišljenju nije vredno pažnje. Naravno, domaćin se bori za vrh tabele, ali Liga Evrope im je sada svakako prioritet, posebno kada im rezultat iz prvog meča ne ide na ruku. Orenburg je veoma dobra ekipa koja može da napravi iznenađenje, a s’ obzirom da su u prošlom kolu nesrećno poraženi nema sumnje da će danas pokušati to da isprave. Očekujemo veoma tvrdu utakmicu sa malim brojem golova, a ne bi nas čudilo da gosti uspeju i da iznenade.\n0-2 @1,75 (od 0 do 2 gola na utakmici)\nH2 (+2) @1,55 (pobeda gostiju, remi ili pobeda domaćina sa najviše 1 razlike)\nNadamo se da vam se ova najava svidela te da ste pročitali najvažnije informacije koje vam mogu pomoći prilikom klađenja.\nPrethodni tekstHalep u četvrtom kolu, Serena predala Muguruzi\nSledeći tekst[PREMIUM] Domaćin u naletu, a gost bez 7 igrača iz odbrane


Za namještanje utakmica osumnjičeni Ibrahim Škahić i Nemanja Vejnović!\nEKSKLUZIVNO U telefonu jednog igrača Zvijezde 09 pronađene poruke o nuđenju novca\nKako smo nezvanično saznali iz veoma bliskih izvora u klubu\nUmjesto da u toku reprezentativne pauze analiziraju učinak ekipe u prethodnom periodu, jedine bez pobjede u prvih osam kola Premijer lige Bosne i Hercegovine, u Zvijezdi 09 bave se problemom mogućeg namještanja rezultata utakmica za koje sumnjiče igrače vlastitog kluba!\nKako smo nezvanično saznali iz veoma bliskih izvora u klubu, Nemanja Vejnović i Ibrahim Škahić direktno su osumnjičeni da su, u dogovoru s kladioničarskom mafijom, namjestili posljednjih pet utakmica i za to dobili odgovarajuću novčanu nadoknadu.\n- U telefonu jednog od njih našli smo poruke, gdje im se nudi 1.000 KM da "ne zapinju" previše na utakmicama i traže da rezultati na tim utakmicama budu namješteni. Svih pet posljednjih utakmica koje smo izgubili došli su rezultatom koji su bili traženi putem tih poruka - rekao nam je naš izvor iz Zvijezde, koji je želio da ostane anoniman.\nAfera je raskrinkana tako što su spomenuta dvojica fudbalera pokušala i s ostalim igračima u klubu dogovoriti namještanje, ali je kod njih prevladao razum i poštenje te su to prijavili Upravi i stručnom štabu kluba.\nZvijezda 09 Ibrahim Škahić Nemanja Vejnović


UVODNI SKRINING O NADZORU TROŠENJA BUDŽETA\nReč je o unutrašnjoj kontroli trošenja budžetskih i javnih sredstava, kao i spoljnom nadzoru finansija, rekla je agenciji Beta glavni pregovarač Srbije Tanja Miščević, koja je i šef tima u tekućim uvodnim "dubinskim analizama-skriningu" usaglašenosti srpskih i EU zakona.\nNa današnjem uvodnom "skriningu" o finansijskoj kontroli je razgovarano i o saradnji koju Srbija mora imati s agencijom OLAF, telom EU koje je zaduženo za nadzor trošenja novca iz fondova Unije koji se troši u Srbiji.\nUvodni "skrining" za poglavlje 32 je obuhvatio i kontrolu falsifikovanja novca, što će srpske vlasti morati da vrše zajedno s OLAF-om, objasnila je Tanja Miščević.\nValjano ustrojena finansijska kontrola, dakle provera trošenja javnog novca, usmerena je i na to da se spreči korupcija.\nTanja Miščević je predočila da je sve to važno ne samo kad je reč o centralnim ustanovama vlasti, već i o finansijskoj kontroli lokalnih samouprava, gde se sliva i troši velika količina sredstava iz državnog budžeta i fondova EU.\nProces skrininga, odnosno dubinskog snimanja usklađenosti srpskih zakona i propisima sa evropskim, počeo je pre dve nedelje razgovorima na temu pravosuđa, pravde i osnovnih sloboda (poglavlja 23 i 24), a nastaviće se dok ne bude obuhvaćeno svih 35 poglavlja iz pregovora o pridruživanju EU.\nSkrining je neophodni deo priprema za pregovore, za koje se očekuje da počnu u januaru 2014.


Tomislav Nikolić u Abu Dabiju\nNikolić: Kako izgleda, uspešna saradnja sa UAE trajaće dugo\nVesti Autor:FoNet01. dec. 201617:30 > 17:32\nIzvor: Tanjug/Predsednik Republike Srbije\nSa Ujedinjenim Arapskim Emiratima nastavljamo saradnju zato što je počela uspešno, a kako sada izgleda trajaće dugo, ocenio je u Abu Dabiju predsednik Srbije Tomislav Nikolić posle obilaska paviljona namenjenog srpskim privrednicima, koji izlažu u okviru Festivala kulturnog nasleđa Šeik Zajed.\nNikolić je danas pre obilaska Festivala razgovarao sa vlasnikom Mulk holdinga Šadži ul Mulkom, indijske kompanije registrovane u UAE koja je već investirala u Banatskom Karlovcu i namerava da dodatno uloži oko 20 miliona dolara, što bi to trebalo da se realizuje naredne godine.\nZahvaljujući predsedniku vlade Vojvodine Igoru Miroviću stekli smo čoveka koji ima neograničeno poverenje u Srbiju i koji će učiniti sve da dovede velike biznismene u našu državu, rekao je Nikolić, koji je srpski paviljon obišao zajedno sa Mirovićem.\nPrema rečima Nikolića, kompanija Mulk se bavi medicinskim aparatima, energijom u svim vidovima, pre svega solarnom, i aluminjiskim elementima, a u Banatskom Karlovcu namerava da proširi proizvodnju i otvori novu fabriku za proizvodnju aluminijskih kompozitnih materijala.\nRazgovarali smo o sistemu od 34 indijske kompanije koje su ovde umrežene i bave se skoro svime što se u svetu proizvodi i prodaje, rekao je Nikolić, koji očekuje da Mulk zainteresuje svoje prijatelje da investiraju u Srbiju.\nNikolić je istakao važnost nastupa srpske privrede na Festivalu u Abu Dabiju, gde im je domaćin ustupio prostor besplatno, istakavši da je potrebno da se ovdašnje tržište mnogo bolje upozna sa srpskim proizvodima, posebno onim koji tu mogu dobro da se plasiraju.\nDo pre neku godinu bilo je nezamislivo da ovde imamo ovakav kutak, rekao je Nikolić.\nNa Festivalu kulturnog nasleđa Šeik Zajed učestvuje 17 kompanija i organizacija iz Srbije, a predstavila se i Fondacija „Dragica Nikolić“.\nPredsednik Srbije je pokrovitelj učešća Srbije na Festivalu, dok je Privredna komora Srbije organizator nastupa srpskih firmi.\nFestival se održava u organizaciji Ministarstva predsedničkih poslova UAE i Fondacije Kalifa bin Zajed i predstavlja jednu od najvažnijih kulturnih manifestacija u ovoj zemlji.\nNikolić je najavio da će sutra razgovarati sa šeikom Bin Zajedom, a prisustovaće i centralnoj svečanosti povodom Dana državnosti UAE.\nTomislav NikolićUjedinjeni Arapski Emirati


U OKVIRU PROJEKTA „GLEDAJ SVOJA POSLA“\nObjavljen javni poziv za podršku pokretanju biznisa iz oblasti turizma\nLokalno partnerstvo za zapošljavanje Centar i Novo Sarajevo poziva sve zainteresovane nezaposlene osobe sa prijavljenim mjestom boravka na području Kantona Sarajevo, a koje imaju poslovnu ideju i žele pokrenuti biznis iz oblasti turizma, da se prijave za učešće u Programu podrške pokretanju poduzetničkih inicijativa u turizmu.\nPomenuti program će biti realizovan u okviru projekta „Gledaj svoja posla“.\nSve potrebne informacije o javnom pozivu zainteresovani mogu pronaći na sljedećem linku: https://bit.ly/39YFE7V, gdje je također moguće popuniti prijavni formular koji se može dostaviti elektronskim putem na mail adresu:prijave@cefebih.org, ili lično na protokol Općine Centar (Mis Irbina 1) Služba za lokalno-ekonomski razvoj i mjesnu samoupravu.\nNa javni poziv koji će biti otvoren do 1. juna 2022. godine mogu se prijaviti sve nezaposlene osobe sa područja Kantona Sarajevo koje imaju poslovne ideje iz oblasti turizma. Pri izboru učesnika prednost će imati nezaposleni mladi i žene, kao i osobe čija je nezaposlenost posljedica pandemije Covid-19.\nKroz Program podrške aplikantima će biti omogućena višednevna obuka u razvoju poslovnog modela prema SIYB metodologiji, podrška u oblasti poslovnog planiranja, mentorstvo iz oblasti turizma relevantno za konkretni poduzetnički poduhvat, kao i bespovratna finansijska sredstva u iznosu do 6.000 KM po biznisu (za pozitivno ocijenjene biznis planove), te poslovno mentorstvo u prvoj godini poslovanja i umrežavanje sa srodnim preduzetnicima.\nSve dodatne informacije mogu se dobiti putem e-maila: prijave@cefebih.org ili na broj telefona: 065 152 343.\nProjekat „Gledaj svoja posla“ se realizuje u okviru programa „Podrška Evropske unije lokalnim partnerstvima za zapošljavanje – Faza II (LEP II)2“, koji finansira Evropska unija, a realizuje Međunarodna organizacija rada (MOR) u BiH.


02/07/2020 - podunavlje.info\nSMEDEREVO, 2. jul 2020 – Zbog nepovoljne epidemiološke situacije, otkazana je tradicionalna manifestacija “Kosidba na Plavincu“, koja je trebalo da bude održana ove subote, potvrdili su organizatori portalu Podunavlje.info. Danas je javnosti trebalo da bude predstavljena ovogodišnja manifestacija u Goranskom gaju, koja okuplja kosače iz Srbije i regiona. Međutim, procenjeno je da je zbog trenutne epidemiološke situacije bezbednije da se…\nKosidba na Plavincu, Udruženje kosača PlavinacLeave a comment\nGALENIKA/FITOFARMACIJA, 2. jul 2020 – Na osnovu sume efektivnih temperatura i ulova imaga na feromonskim klopkama, kao i vizuelnim pregledom zasada jabuka, može se konstatovati da je počelo polaganje jaja II generacije jabukinog smotavca. Prema preporukama stručnjaka Galenika Fitofarmacije, a u cilju sprečavanja formiranja i piljenja larvi iz položenih jaja, kao i suzbijanja larvi u već položenim jajima potrebno je…\nGalenika-Fitofaramcija, Jabuka, smotavac, zaštitaLeave a comment\nIzvor: RSZ, 2. jul 2020 – Procenjen broj stanovnika u Republici Srbiji za prošlu godinu je 6.945.235, objavio je juče Republički zavod za statistiku. Nastavlјen je trend depopulacije, što znači da je i stopa rasta stanovništva, u odnosu na prethodnu godinu, negativna i iznosi -5,4‰. U periodu 2002–2019. godine broj stanovnika Republike Srbije kontinuirano opada, naglašava Republički zavod za statistiku,…\nPopulacija, Republički zavod za statistiku, Stanovništvo, starenje, trendLeave a comment\n25/06/2022, 10:44 pm


Lukašenko: Jedan telefonski poziv bi završio rat u Ukrajini - 19.03.2022, Sputnik Srbija\nLukašenko: Jedan telefonski poziv bi završio rat u Ukrajini\nPredsednik Belorusije Aleksandar Lukašenko izjavio je da Rusija predlaže Ukrajini da postane kao Belorusija – Kijev ne sme imati nuklearno oružje i ne treba... 19.03.2022, Sputnik Srbija\nProcesima u Ukrajini rukovodi ZapadPo njegovim rečima, predsednik Ukrajine Vladimir Zelenski sada malo rukovodi procesima u Ukrajini.Kako je rekao, situacijom u Ukrajini upravljaju predstavnici Zapada i SAD koji se nalaze u Kijevu.„Ja mislim, a možda grešim, da određeni ljudi direktno iz Kijeva kontrolišu situaciju, pre svega na frontu, u ratu. Ne rukovodi Zelenski tim procesom, čak ni savetnici ne savetuju vojnike kako da se ponašaju – tamo su predstavnici Zapada i SAD u potpunosti preuzeli upravljanje vojnom operacijom, suprotstavljanje Rusiji. Pored toga što zvanično isporučuju najsavremenije oružje, ja mislim da oni u potpunosti rukovode vojnim otporom, vojnim procesom u Ukrajini“, konstatovao je Lukašenko.On smatra da Zelenski, „grubo govoreći, ima dva telefona na stolu – satelitsku komunikaciju sa predsednikom SAD Džozefom Bajdenom i premijerom Velike Britanije Borisom Džonsonom“.Jedan poziv bi okončao ratKako je dodao Lukašenko, ako američko rukovodstvo nazove Zelenskog i kaže mu da obustavi borbena dejstva – ona će se i završiti.Međutim, on smatra da predsednik SAD verovatno neće uputiti takav poziv, jer Americi ide u prilog ovo što se događa u Evropi. Kako je pojasnio, borbe bi se brzo završile „ako Amerika zauzme stav za uspostavljanje mira u Ukrajini“.„Ali taj stav im sada nije potreban, nije u njihovom interesu... To što se sada dešava u Ukrajini koristi Americi i njihovim saveznicima. To njima ide u prilog – da uguše i Belorusiju i Rusiju u tom sukobu“, rekao je Lukašenko.On smatra da će Zapad na sve načine obuzdavati predsednika Zelenskog ukoliko bude želeo da u sukobu sa Rusijom postupi drugačije nego kako Zapad želi.„Učiniće sve kako bi Rusiji i nama bilo teže. To je moje mišljenje“, ocenio je beloruski predsednik.Lukašenko je takođe istakao da niko ne traži od Minska da učestvuje u specijalnoj vojnoj operaciji u Ukrajini, te da će Rusija sama izaći na kraj s tim.Istovremeno je podsetio da Moskva nije samo saveznik – Rusija i Belorusija su jedna celina u ekonomskoj i vojnoj sferi.\nrusija, zajednica nezavisnih država (znd), belorusija, aleksandar lukašenko, kriza u ukrajini, sad, zapad\n© Press-služba prezidenta Belorussii / Uđi u foto-galerijuPredsednik Belorusije Aleksandar Lukašenko\nPredsednik Belorusije Aleksandar Lukašenko izjavio je da Rusija predlaže Ukrajini da postane kao Belorusija – Kijev ne sme imati nuklearno oružje i ne treba predstavljati pretnju za Rusiju.\n„Dakle, Ukrajina treba da postane zemlja kao što je Belorusija, uz određene nijanse: ne treba da bude odskočna daska za napad na Rusiju, ne sme imati nuklearno oružje i ne treba da ugrožava Rusiju. Ne treba da zabranjuje ljudima koji žive u Ukrajini da govore na bilo kom jeziku, tamo ima mnogo Rusa“, rekao je Lukašenko u intervjuu za japansku televiziju „TBS“.\nProcesima u Ukrajini rukovodi Zapad\nPo njegovim rečima, predsednik Ukrajine Vladimir Zelenski sada malo rukovodi procesima u Ukrajini.\n„On se i pre sukoba nije mnogo upuštao u te procese, verovatno zbog svoje nespremnosti. Ali on nije glup čovek i ja sam se nadao da će, sa iskustvom, tokom drugog predsedničkog mandata potpuno adekvatno kontrolisati situaciju u Ukrajini. To se nije desilo – izbio je sukob“, objasnio je beloruski lider.\nKako je rekao, situacijom u Ukrajini upravljaju predstavnici Zapada i SAD koji se nalaze u Kijevu.\n„Ja mislim, a možda grešim, da određeni ljudi direktno iz Kijeva kontrolišu situaciju, pre svega na frontu, u ratu. Ne rukovodi Zelenski tim procesom, čak ni savetnici ne savetuju vojnike kako da se ponašaju – tamo su predstavnici Zapada i SAD u potpunosti preuzeli upravljanje vojnom operacijom, suprotstavljanje Rusiji. Pored toga što zvanično isporučuju najsavremenije oružje, ja mislim da oni u potpunosti rukovode vojnim otporom, vojnim procesom u Ukrajini“, konstatovao je Lukašenko.\nOn smatra da Zelenski, „grubo govoreći, ima dva telefona na stolu – satelitsku komunikaciju sa predsednikom SAD Džozefom Bajdenom i premijerom Velike Britanije Borisom Džonsonom“.\nJedan poziv bi okončao rat\nKako je dodao Lukašenko, ako američko rukovodstvo nazove Zelenskog i kaže mu da obustavi borbena dejstva – ona će se i završiti.\n„Da bi se danas završio rat potreban je jedan signal UN, Amerike, Zapada upućen ukrajinskom rukovodstvu. Snažan signal da se okonča ovaj rat i do večeri bi se rat završio. Ako Amerikanci nazovu na telefon, koji stoji na stolu Zelenskog, i kažu:' Do večeri treba završiti rat, potpisati sporazum sa Rusijom' – rat bi se do večeri završio“, objašnjava Lukašenko.\nMeđutim, on smatra da predsednik SAD verovatno neće uputiti takav poziv, jer Americi ide u prilog ovo što se događa u Evropi. Kako je pojasnio, borbe bi se brzo završile „ako Amerika zauzme stav za uspostavljanje mira u Ukrajini“.\n„Ali taj stav im sada nije potreban, nije u njihovom interesu... To što se sada dešava u Ukrajini koristi Americi i njihovim saveznicima. To njima ide u prilog – da uguše i Belorusiju i Rusiju u tom sukobu“, rekao je Lukašenko.\nOn smatra da će Zapad na sve načine obuzdavati predsednika Zelenskog ukoliko bude želeo da u sukobu sa Rusijom postupi drugačije nego kako Zapad želi.\n„Učiniće sve kako bi Rusiji i nama bilo teže. To je moje mišljenje“, ocenio je beloruski predsednik.\nLukašenko je takođe istakao da niko ne traži od Minska da učestvuje u specijalnoj vojnoj operaciji u Ukrajini, te da će Rusija sama izaći na kraj s tim.\nIstovremeno je podsetio da Moskva nije samo saveznik – Rusija i Belorusija su jedna celina u ekonomskoj i vojnoj sferi.\nLukašenko o Putinu: U boljoj formi nego ikad, življi od svih živih\n19 Mart, 10:23


Polovni Clark rezervni delovi oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Rezervni delovi > Clark\nPolovna Clark rezervni delovi na prodaju\nOvde je kompletna lista polovnih Clark rezervni delovi oglasa za prodaju na Mascusu. Clark rezervni delovi oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Clark rezervni delovi u odeljku Brendovi.\nClark spare part - braking system - brake diskID Dela: VT23295\nMascus pruza svojim korisnicima najbolju priliku za pretragu i pronalazak polovnih mašina u kategoriji Clark rezervni delovi i druge opreme\nOvde je kompletna lista polovnih Clark rezervni delovi za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Clark rezervni delovi koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Clark rezervni delovi.


Poziv na javnu diskusiju o dosadašnjoj praksi projektnog sufinansiranja medijskih sadržaja od interesa za javnost | NDNV\nU Press centru Udruženja novinara Srbije biće predstavljen prvi izveštaj Koalicije za period 1. apriil – 15. septembar nastao praćenjem procesa sufinansiranja medijskih sadržaja u 166 jedinica lokalne samouprave, ali i nivoa pokrajinske i republičke vlasti.\nKoalicija medijskih i novinarskih udruženja organizovaće u sredu 30. septembra javnu diskusiju na temu dosadašnje prakse projektnog sufinasranja medijskih sadržaja od interesa za javnost. Tom prilikom u Press centru Udruženja novinara Srbije biće predstavljen prvi izveštaj Koalicije za period 1. apriil – 15. septembar nastao praćenjem procesa sufinansiranja medijskih sadržaja u 166 jedinica lokalne samouprave, ali i nivoa pokrajinske i republičke vlasti. U diskusiji će biti reči odosadašnjim iskustvima, primerima dobre i loše prakse i preporukama za unapređenje ovog procesa.\nNovim medijskim zakonima predviđeno je da država i lokalne samouprave prestanu sa budžetskim finansiranjem lokalnih medija i da svoju obavezu i odgovornost za informisanje građana ispunjavaju kroz sufinansiranje medijskih projekata od javnog interesa. Vrednovanje medijskih projekata je u nadležnosti nezavisnih komisija sastavljenih od predstavnika profesionalnih novinarskih i medijskih udruženja, medijskih eksperata i predstavnika civilnog društva. Na ovaj način trebalo bi da se ostvaruje obaveza države na svim nivoima da deo novca poreskih obveznika izdvaja za javno informisanje, ali bez direktnog uticaja na novinare, medije i medijske sadržaje.\nNajvažnija pitanja na koje će učesnici u debati pokušati da daju odgovore:\nKoliko je do sada bilo raspisanih konkursa za projektno sufinasiranje medijskih sadržaja od interesa za javnost?\nDa li su teme konkursa od javnog interesa za lokalne zajednice?\nKoliko konkursa koji su raspisani je bilo u skladu sa zakonom – primeri dobre i loše prakse?\nKoliko javnog novca je od sada izdvojeno u ove svrhe?\nOva diskusija je prva u nizu na kojoj će biti predstavljeni rezultati rada u okviru projekta Biti ili ne biti za medijsku reformu u Srbiji koji je podržala Britanska ambasada u Beogradu, a čiji je cilj doprinos unaperđenju propisa i procesa sufinansiranja medijskih sadržaja na osnovu praćenja dešavanja na terenu.\nKoalicija medijskih i novinarskih udruženja je neformalno parnerstvo pet organizacija koju čine Nezavisno udruženje novinara Srbije – NUNS, Udruženje novinara Srbije – UNS, Nezavisno društvo novinara Vojvodine – NDNV, Asocijacija lokalnih nezavisnih medija Lokal Pres i Asocijacija nezavisnih elektronskih medija – ANEM.\nSvetozar Raković, generalni sekretar NUNS–a\nPetar Jeremić, predsednik Izvršnog odbora UNS–a\nSnežana Milošević, generalna sekretarka PU Lokal presa\nMilorad Tadić, predsednik ANEM-a\nŠTA: Javna diskusija Projektno sufinasiranje medijskih sadržaja od interesa za javnost – prvih devet meseci\nKADA: Sreda, 30. septembar 2015, 13:00 časova\nGDE: Press centar UNS-a, Knez Mihailova 6/III, Beograd\nKONTAKT: Tamara Filipović Stevanović\nTel: (011) 3343-255 E-mail: tamara.filipovic@nuns.rs


Politeia Institut: Trening program „Rodna perspektiva u dizajniranju i praćenju javnih politika“ - POLITEIA (DEV)\nPoliteia Institut: Trening program „Rodna perspektiva u dizajniranju i praćenju javnih politika“\nFondacija Centar za demokratiju, u okviru svojih programa obrazovanja i edukacije, organizuje trening na temu „Rodna perspektiva u dizajniranju i praćenju javnih politika“.\nObuka je namenjena donosiocima odluka i drugim relevantnim akterima u javnoj upravi i lokalnim zajednicama (gradovi i opštine), poslodavcima (preduzeća, kompanije, poslovna udruženja), sindikalnim organizacijama, udruženjima građana i drugim organizacijama civilnog društva…\nU okviru programa se obrađuju sledeće teme: Rod, rodni koncepti i terminologija, rodni jaz i obrasci rodne neravnopravnosti, pravni i politički okviri za rodnu ravnopravnost, integrisanje rodne perspektive u javne politike i dr.\nKroz ovaj trening, učesnici i učesnice se osnažuju za razumevanje urodnjavanja javnih politika, kao skupa strateških pristupa i procesa koji služe za postizanje rodne ravnopravnosti.\nCilj treninga je da se onima koji učestvuju u kreiranju i praćenju javnih politika približi proces uvođenja rodne perspektive, imajući u vidu domaće zakonodavstvo, ali i standarde i prakse Ujedinjenih nacija i Evropske unije.\nEdukaciju realizuje tim iskusnih predavača i eksperata Fondacije Centar za demokratiju.\nZa više informacija o ovom programu edukacije možete nam se obratiti putem e-maila: info@centaronline.org ili telefona: (011) 2646671, 3627780 (Milena Mićović Trajković).


RTCG - Radio Televizija Crne Gore - Nacionalni javni servis :: Društvo :: Od Njemačke 72.000 brzih antigenskih testova\n19. 05. 2021. 12:51 >> 12:52\nDONACIJA ZDRAVSTVENOM SISTEMU\nSavezna Republika Njemačka opredijelila je za crnogorski zdravstveni sistem još jednu vrijednu donaciju, 72.000 brzih antigenskih testova, koje je danas predao ministarski zdravlja Jeleni Borovinić Bojović njemački ambasador Robert Veber.\nNakon nedavne donacije u zaštitnoj opremi, vrijednoj preko 600 hiljada eura, danas je ambasador Savezne Republike Njemačke u Crnoj Gori, Robert Veber uručio ministarki zdravlja Jeleni Borovinić Bojović donaciju od 72 hiljade brzih antigenskih testova, u vrijednosti od skoro 300 hiljada eura.\n"Ovo je još jedan dokaz velike solidarnosti i prijateljstva između dvije države i između naše države i Evropske unije i još jedan korak dalje na putu ka prevazilaženju postojećeg epidemiološkog problema" kazala je ministarka.\n"Želim i ovu priliku da iskoristim da pozovem građane Njemačke i ostalih zemalja iz regiona i šire da posjete Crnu Goru, jer su uslovi za njihov dolazak u našu zemlju u ovom trenutku bezbjedni. Ovo nam je zvanično i potvrđeno sa važne adrese, iz Instituta Robert Koh iz Berlina, koji su nas izvijestili da je Crna Gora pomjerena sa spiska visoko rizičnih zemalja u bolju kategoriju država koje nude bezbjednije uslove za dolazak turista" istakla je Borovinić Bojović.\nKako ističu u saopšenju Ministarstva zdravlja, Borovinić Bojović je ponovo pozvala građane da se vakcinišu i nastave da se u ovako velikom broju odazivaju na vakcinaciju, kao i da nastave sa poštovanjem mjera, jer su to, kako je naglasila, dva najvažnija načina za prevazilaženje postojeće epidemiološe situacije, u kojoj se nalazimo i vraćanje normalnom životu.\n"Crna Gora se priprema za predstojeću turističku sezonu, a takođe se na tržištu pozicionirala kao bezbjedna zemlja u smislu borbe protiv koronavirusa. Kao takva nudi posjetiocima potrebno testiranje za povratak u svoju zemlju porijekla. To je odličan korak Vlade Crne Gore i odlična ponuda za turiste u Crnoj Gori. Zbog toga se jako radujemo da možemo podržati Crnu Goru sa ovom donacijom u smislu pripreme za predstojeću turističku sezonu. Ovo je dalji doprinos njemačke solidarnosi, u okviru evropske solidarnosti za Crnu Goru", poručio je Veber.\nAmbasada Njemačke Ministarstvo zdravlja\nUkinuta sva ograničenja za ulazak u Njemačku iz CG


Grupa “Fit” ponovo na turneji : Crveni tepih\nGrupa “Fit” ponovo na turneji\nTrideset godina od osnivanja grupe članovi riječkog sastava „Fit“ obeležiće mini turnejom po Hrvatskoj, Bosni i Hercegovini i Srbiji. Nakon Zagreba, Banja Luke, Sarajeva i Rijeke uslediće nastupi u Staroj Pazovi 14, Beogradu 16. i Novom Sadu 18. februara. Osim starih hitova, publika će biti u prilici da čuje i pesme sa albuma „2011“.\nLegendarna grupa „Fit” iz Rijeke će, povodom proslave tri decenije od osnivanja i objave novog studijskog albuma 2011, održati u februaru turneju u Hrvatskoj, Bosni i Hercegovini i Srbiji.\nTurneja nazvana “Winter Club Tour” obuhvata nastupe u klupskim prostorima u navedenim zemljama, a prema najavama članova benda do kraja godine očekuju se koncertne aktivnosti i u ostalim državama bivše Jugoslavije.\nPočetna stanica je Zagreb, gde je nastup zakazan za 2. februar, potom slede Banja Luka i Sarajevo, Rijeka i Stara Pazova, u kojoj će koncert biti održan za Dan zaljubljenih.\nKako Beograd riječki sastav smatra svojom drugom kućom, u planu je da u slučaju velikog interesovanja i rasprodaje karata za koncert 16. februara u klubu „Atom lajv”, održi još jedan koncert dan kasnije.\nPoslednji koncert mini turneje zakazan je za 18. februar u novosadskom klubu “Route 66″.\nPublika će moći da čuje nove pesme, ali nijedan nastup neće proći bez mnoštva starih hitova. Mačke, Rijeka, Naša noć,Daj mi ruku, Telefon, Zaboravit ću svesamo su neke od pesama „Fita” koje su obeležile osamdesete godine 20. veka.\nKao uvertiru predstojećoj turneji, „Fit” u sastavu Davor Lukas, Zorko Opačić, Miro Tešević i Alen Tibljaš, plasirao je spot za najnoviji singl Kraljica.\nU spotu realizovanom u saradnji sa beogradskom „MTS” produkcijom pojavljuju se brojni poznati mladi glumci iz Srbije.\nGrupa „Fit” nastavlja i sa distribucijom svoje muzike preko interneta. Ljubitelji njihove muzike besplatno mogu preuzeti 2011, ali i remasterizovana izdanja albuma Uz Rijeku iz 1988. i Daj mi ruku iz 1989. godine.


NARODNA SKUPŠTINA RS: Raspored sjednica skupštinskih odbora za pripremu Druge redovne sjednice\n12. Prijedlog odluke o usvajanju Prijedloga prostornog plana područja posebne namjene "Aerodrom" Banja Luka;\n13. Prijedlog odluke o usvajanju Zoning plana područja posebne namjene "Janjanske otoke" po skraćenom postupku.\n9. Prijedlog odluke o usvajanju Prijedloga prostornog plana područja posebne namjene "Aerodrom" Banja Luka;\n10. Prijedlog odluke o usvajanju Zoning plana područja posebne namjene "Janjske otoke" po skraćenom postupku.\n6. Prijedlog odluke o usvajanju Prijedloga prostornog plana područja posebne namjene "Aerodrom" Banja Luka;\n7. Prijedlog odluke o usvajanju Zonong plana sa područja posebne namjene "Janjske otoke" po skraćenom postupku.\n4. Prijedlog odluke o usvajanju Prijedloga prostornog plana područja posebne namjene "Aerodrom" Banja Luka;\n5. Prijedlog odluke o usvajanju Zoning plana područja posebne namjene "Janjske otoke" po skraćenom postupku.\nIZVOR: Vebsajt Narodne skupštine RS, 25.01.2019.


Hotel Crowne Plaza proglašen za lidera ugostiteljske ponude Beograda - Novosti - Turistički svet\nHotel Crowne Plaza proglašen za lidera ugostiteljske ponude Beograda\nU Rektoratu Univerziteta u Beogradu juče su pojedincima, organizacijama i kompanijama uručena priznanja „Kapetan Miša Anastasijević”, koja se dodeljuje 19. godinu zaredom, za preduzetničko stvaralaštvo u oblasti ekonomije, zdravstva, kulture, novinarstva.\nPriznanje "lider ugostiteljske ponude Beograda i Srbije - Naj domaćin" pripalo je beogradskom hotelu Crowne Plaza.\n- Ovo je još jedan podstrek za sve naše zaposlene da pružaju najbolju, domaćinsku uslugu svima koji dolaze u hotel Crowne Plaza Belgrade - objavio je na svom LinkedIn profilu Veljko Antonić, front office menadžer ovog hotela.\nMeđu dobitnicima nagrade su akademik Marko Bumbaširević koji je priznanje dobio kao istaknuti promoter specijalnih metoda hirurgije, a koji je nedavno bio u žiži javnosti jer je spasio ruku novinarki, zatim, Klinički centar Srbije za visoke savremene metode u zdravstvu, a za najženu u nauci i biznisu nagrađena je direktorka Instituta „Mihajlo Pupin” Sanja Vranješ.\nMeđu ostalim dobitnicima priznanja „Kapetan Miša Anastasijević” su IT kompanija „ComTrade” za najboljeg privrednika u regionu, za nove tehnologije u građevinarstvu i industriji kompaniji „Sika”, za promociju dokumentarnog filma „Beldoks”, za najboljeg partnera u regionu Plantaža „13. jul”...\nBivši rektor Univerziteta u Novom Sadu i predsednik žirija za dodelu nagrada „Kapetan Miša Anastasijević” Radovan Pejanović navodi da su kriterijumi kojim je žiri bio vođen u dodeli nagrada podrazumevali da pojedinac ili kompanija promoviše trajne vrednosti kao što su uspešnost, preduzetnički duh, kreativnost, istrajnost, požrtvovanost, hrabrost, obrazovanost, talenat, društvena odgovornost i solidarnost.\nPriznanja „Kapetan Miša Anastasijević” dodeljuju Media Invent Novi Sad, Univerzitet u Novom Sadu i Univerzitet u Beogradu, uz podršku Privredne komore Srbije.


SEEbiz.eu / TREND / Marko Čadež kandidat za ministra privrede\nMinamino korak do Liverpoola\nMarko Čadež Goran Vesić Vlada Srbije Maja Gojković Ana Brnabić Vladan Vukosavljević Jelena Trivan Dejan Stanković\nDatum objave: 30.05.2018. - 09:16:56\nBEOGRAD - Gradski menadžer u minulom sazivu vlasti u Beogradu Goran Vesić i dalje slovi za favorita za novog gradonačelnika, koji će biti izabran do 9. juna, tvrde nezvanično izvori Danasa s političke scene Srbije.\nPrema rečima sagovornika Danasa, u igri je i scenario po kojem će gradonačelnik postati doktor Zoran Radojičić, a Vesić bi u tom slučaju ostao na aktuelnoj poziciji gradskog menadžera, „ali, čak i da se to ostvari, Vesić će imati ključnu reč u svim gradskim poslovima“.\nKako preciziraju izvori Danasa, nakon što bude doneta odluka o gradonačelniku, počeće zvanični razgovori o rekonstrukciji vlade premijerke Ane Brnabić. Naši sagovornici tvrde da „nisu bez osnova tvrdnje pojedinih medija“ da bi aktuelna predsednica Narodne skupštine Maja Gojković mogla da zameni Vladana Vukosavljevića na čelu Ministarstva kulture i informisanja.\n„Maja Gojković ima veliku želju da postane ministarka kulture, ali SNS trenutno nema bolje rešenja od nje za predsednika parlamenta, jer taj kandidat mora da poseduje i diplomatsko iskustvo i znanje stranih jezika. Pored Gojković, ozbiljna kandidatkinja za ministarku kulture je i Jelena Trivan, aktuelna direktorka Službenog glasnika“, kažu izvori s političke scene Srbije.\nU slučaju da Maja Gojković pređe u izvršnu vlast, tvrdi se da bi na čelu parlamenta mogli da je zamene Vladimir Marinković, koji je potpredsednik parlamenta, ili Marija Obradović, funkcionerka SNS.\nKao potencijalna“nova lica“ u Vladi, pominju se predsednik Privredne komore Srbije Marko Čadež, koji je, navodno, „viđen“ za novog ministra privrede, umesto Gorana Kneževića, zatim proslavljeni fudbaler Dejan Stanković, koji bi mogao da zameni Vanju Udovičića na čelu Ministarstva sporta i omladine, te Irena Vujović, predsednica Opštine Savski venac, koja se pominje kao „naslednica“ Zorana Đorđevića na čelu Ministarstva rada.


Vučić odgovorio Palmeru: Sankcije potpuno neopravdane i nepravedne - BIGportal.ba\nVučić odgovorio Palmeru: Sankcije potpuno neopravdane i nepravedne\nPredsednik Srbije Aleksandar Vučić reagovao je na izvjave specijalnog izaslanika američkog državnog sekretara za zapadni Balkan Metju Palmera.\n“Ako je sve tako kao što je rekao Metju Palmer, i to na Kosovu gde sam očekivao da će tražiti smanjivanje očekivanja prištinskih vlasti i da će im ukazati na to da je neophodan kompromis, pitam se o čemu onda da pregovaramo. O tome u kom trenutku da priznamo nezavisno Kosovo a da nam oni za to ukinu takse?”\nVučić je odgovorio i na Palmerovu izjavu o kampanji za povlačenje priznanja tzv. Kosova.\n“Iznenadila me je činjenica da Palmer govori o agresivnoj kampanji Srbije u smislu povlačenja priznavanja nezavisnosti Kosova, a nigde nismo prihvatili dogovor da odustanemo od lobiranja niti smo bilo gde to potpisali. Podsetiću da sam lično nudio da i jedni i drugi prekinemo kampanje priznavanja i odpriznavanja, ali Albanci o tome nikada nisu želeli da razgovaraju zato što bi, po njima, svaka priča o prestanku kampanje priznavanja značila da oni nisu država. Ali za mene je neverovatno da i Plamer i Albanci misle da samo oni imaju svoje interese a da ih Srbi nemaju”, naveo je predsednik Srbije.\nOn kaže da uslov za takse odavno ne postoji.\n“Ne postoji uslov za postojanje taksa još od 2006. kada smo napravili Cefta sporazum. To je jedno od osnovnih ljudskih prava – pravo slobode kretanja i protoka roba i usluga. To su stvari u koje se ne dira, a oni misle da kada to urade da imaju pravo da traže od Srbije priznavanje Kosova”, rekao je Vučić u izjavama za “Novosti”.\nPalmer je u petak istakao da Srbija rizikuje da SAD uvede sankcije zbog kupovine ruske vojne opreme.\n“Nismo nabavili S 400, a za sve drugo svi oni odavno znaju i ne mislim da predstavlja bilo kakav problem”, rekao je predsednik Srbije povodom navoda o sankcijama SAD.\n“Mi ćemo voditi računa svakako, jer ne bih želeo da na bilo koji način bilo ko u Srbiji bude izložen sankcijama koje će nam uvoditi najjača svetska sila. Bez obzira što bi one bile potpuno neopravdane i nepravedne”, poručio je predsednik Srbije Aleksandar Vučić.\nJEDNA NACIJA ŠEST DRŽAVA\nMarihuana stara 18. godina sakrivena u nosu zatvorenika\nSrušio se avion sa 11 putnika


U Federaciji Bosne i Hercegovine u potpunosti je vakcinisano protiv koronavirusa 221.426 stanovnika zaključeno sa 5. septembrom 2021. godine.\nPrema biltenu vakcinacije koji je Zavod za javno zdravstvo FBiH ustupio medijima, u periodu od 8. marta do 5. septembra ove godine, prvom dozom vakcinisano je 396.380 stanovnika u ovom entitetu.\nŠto se tiče vakcinacije po kantonima, u vakcinaciji prednjače Kanton Sarajevo sa 61.738 potpuno imuniziranih građana, dok je prvu dozu u ovom kantonu primilo 120.013 stanovnika.\nSlijede Tuzlanski sa 48.743 i Zeničko-dobojski Kanton sa 30.369 potpuno vakcinisanih građana.U TK je prvom dozom vakcinisano 81.916 građana dok u ZDK taj broj iznosi 63.662.\nNajmanje vakcinisanih je u Posavskom sa 4.073 potpuno vakcinisanih i Bosansko-podrinjskom kantonu sa 2.431 potpuno vakcinisanih građana. Prvu dozu u Posavskom kantonu primio je 5.561 građanin, dok u BPK taj broj iznosi 6.110.


Ove nedelje prikupljanje krvi u više mesta u Vojvodini\nIzvor: Radio 021, 16.Dec.2019, 08:59\nU ponedeljak, 16. decembra krv će se prikupljati u Crvenom krstu u Kikindi od 9 do 13 časova, na Glavnom trgu u Senti od 9 do 13 časova, dok će transfuziomobil biti parkiran ispred Udruženja Srba iz Hercegovine u Radničkoj 49 u Novom Sadu, od 8:30 do 12:30 časova.\nU utorak, 17. decembra mobilne ekipe Zavoda >> Pročitaj celu vest na sajtu Radio 021 << biće u mesnoj zajednici u Vršcu od 9 do 12 časova, u Rotari klubu u Novom Sadu od 15 časova, u TIMS-u u Novom Sadu od 9 do 11 časova, u sali Tehnološkog fakulteta u Novom Sadu od 11:30 do 13:30 časova, kao i u učionici COPO u Sremskoj Kamenici od 8 do 13 časova.\nU sredu, 18. decembra krv će se prikupljati u Crvenom krstu u Somboru od 9 do 13 časova, u Crvenom krstu u Pančevu od 9 do 13 časova, kao i u restoranu u Elektrovojvodini u Novom Sadu od 7:30 do 10:30 časova.\nU četvrtak, 19. decembra krv će se prikupljati u Domu kulture u Crvenki od 8 do 12 časova i u NIS-ovoj zgradi u Novom Sadu od 9 do 12 časova.\nU petak, 20. decembra ekipe Zavoda prikupljaće krv u Crvenom krstu u Šidu od 9 do 12 časova, u Domu zdravlja u Neuzini od 9 do 12 časova, u mesnoj zajednici u Jarkovcu od 11 do 12 časova, kao i u Crvenom krstu u Vrbasu od 8 do 11 časova.


Indija pruža ruku Rusiji i Kini zbog udaraca Amerike - Neverovatna Indija\nNaslovna Ekonomija Indija pruža ruku Rusiji i Kini zbog udaraca Amerike\nIndija pruža ruku Rusiji i Kini zbog udaraca Amerike\nSuočeni su sa problemima podjednako i Rusija i Kina, a u poslednje vreme ni Indija nije mimo toga, jer i ona potpada pod američke udarce. Verujem da će to biti sastanak na kojem će se detaljno razmatrati globalna svetska pitanja, a svako će delovati sa svojih pozicija i svojih interesa, ocenjuje bivši ambasador Srećko Đukić.\nIndijski premijer Narendra Modi predložio je ruskom predsedniku Vladimiru Putinu da održi poseban, trilateralni sastanak Rusije, Kine i Indije u okviru samita G20 koji će se održati krajem juna u Osaki.\nSrećko Đukić, nekadašnji ambasador Srbije u Belorusiji, za Sputnjik kaže da se tokom samita ove grupe održavaju brojni sastanci, a da je sada svakako interesantno da je Indija, koja je u sporu sa Sjedinjenim Američkim Državama, predložila sastanak sa Rusijom i Kinom.\n„Mislim da se tu radi o sagledavanju kuda dalje ide uopšte proces globalizacije, odnosno, deglobalizacije. Suočeni su sa problemima podjednako i Rusija i Kina, a u poslednje vreme ni Indija nije mimo toga, jer i ona potpada pod američke udarce. Verujem da će to biti jedan formalni sastanak na kome će se detaljno razmatrati globalna svetska pitanja i svako će delovati sa svojih pozicija i svojih interesa. Mislim da je poenta u tome, ali ne vidim to kao stvaranje neke protivteže ili antiameričkog saveza“, ocenjuje Đukić.\nKako kaže, to bi bilo loše i za tu trilateralu i za globalni svet.\n„Pozvao bih se na izjavu predsednika Rusije Vladimira Putina, kada ga je nedavno jedan novinar pitao, čini mi se na Sanktpeterburškom ekonomskom forumu, da li će se Rusija i Kina suprotstaviti američkom unilateralizmu. Putin je odgovorio da to nikako ne znači da su Rusija i Kina saveznici u borbi protiv neke treće zemlje. On naravno nije pomenuo Ameriku ili neku drugu zemlju, ali je podvukao da su odnosi Rusije i Kine jako bliski i u mnogo čemu podudarni“, napominje Đukić.\nU tom smislu, dodaje nekadašnji ambasador, predstojeći trilateralni sastanak značajan je u smislu da se razmotri kuda svet dalje ide i koji su dalji američki potezi.\n„Nema nikakve sumnje da će Tramp i njegova administracija nastaviti dosadašnju politiku bar do narednih predsedničkih izbora. Tramp sada tu politiku ne bi ni mogao ni smeo da menja, jer se već vidi kao kandidat za drugi predsednički rok. Naime, njegova dosadašnja politika mu je donela određene dividende, a ekonomsku moć je povratila Sjedinjenim Državama, pa mislim da je jasno da će ona trajati do kraja ovog mandata. Tek onda mogu da se razmatraju neke druge varijante“, primećuje Đukić.\nPrema njegovim rečima, može se očekivati da će saradnja triju zemalja u okviru BRIKS-a biti jedna od tema predstojećeg sastanka Rusije, Kine i Indije.\n„To je tema koja apsolutno više ne može da zaobiđe nijedan međunarodni skup. I BRIKS, i Šangajska organizacija za saradnju, i Evroazijska ekonomska unija stalna su tema na svim tim krupnim međunarodnim forumima, jer objektivno gledano, Amerika još ima moć da potresa celokupnu svetsku privredu. To moraju svi da imaju na dnevnom redu i da pokušaju da se zaštite i da trpe što manju štetu. Međutim, važno je naglasiti da nijedna od tih organizacija ne nastupa kao antiamerička organizacija“, kategoričan je Đukić.\nPodsetimo, 28. i 29. juna lideri G20 će se okupiti u Osaki, kada će Japan po prvi put biti domaćin ovog skupa. Paralelno sa samitom, sastanci ministara finansija i guvernera centralnih banaka, sastanci ministara inostranih poslova i drugi sastanci održaće se na osam različitih lokacija širom Japana.\nPrethodni tekstIndija osniva ministarstvo za vodu\nSledeći tekstIndija poslala dva broda u Omanski zaliv


Vesti - Obuka ''Novi pristupi, metodologije i organizacioni modeli u upravljanju javnom svojinom'' održana u Kovinu SKGO - Vesti detaljno\nObuka ''Novi pristupi, metodologije i organizacioni modeli u upravljanju javnom svojinom'' održana u Kovinu\nIzgradnja kapaciteta u oblasti upravljanja javnom imovinom zaposlenih u opštinama Kovačica i Kovin, jedna je od aktivnosti koja će se realizovati kroz projekat „Unapređenje ruralnog razvoja kroz učinkovito upravljanje imovinom”. Cilj ove obuke je da se službenici Opštinske uprave Kovin pripreme za novo i efikasnije upravljanje javnom svojinom.\nObuka je održana 15. i 16. jula 2019. godine u Opštini Kovin. Šesnaest službenika Opštinske uprave imalo je priliku da saradnji sa ekspertima za upravljanje javnom svojinom unaprede svoja znanja o pristupima, metodologiji i organizacionim modelima u upravljanju javnom svojinom. Teme kojima je bila posvećena posebna pažnja su: najvažniji zakonski okviri u oblasti upisa prava javne svojine JLS, primeri dobre prakse upravljanja opštinskom imovinom u regionu, kao i o obavezi vođenja evidencije javne svojine u skladu sa propisima Republike Srbije. Na obuci je predstavljen primer softvera za vođenje evidencije opštinske svojine, kao primere dobrih rešenja za terenski popis i digitalnih platformi GeoSrbija i eKatastar koji su korisni alati za popis imovine.\nProjekat ima za cilj da doprinese ruralnom razvoju u Kovinu i Kovačici kroz stvaranje efikasnog sistema upravljanja javnom imovinom. Projekat će povećati kapacitet opština u Kovačici i Kovinu za integralno upravljanje javnom svojinom, razviti efikasan i transparentan sistem prikupljanja i obrade podataka u skladu sa zakonskim zahtevima za upravljanje javnom svojinom i podržati razvoj novih poslovnih modela i investicionih projekata za korišćenje svojine kroz upravljanje portfoliom javne svojine.


Saradnja Opštine Bačka i Fonda "Evropski poslovi" AP Vojvodine\nNaslovna Info Opštinske vesti Saradnja Opštine Bačka i Fonda „Evropski poslovi“ AP Vojvodine\nU utorak, 23. februara Opštinu Bačka Palanka posetio je Aleksandar Simurdić, direktor Fonda “Evropski poslovi” AP Vojvodine sa saradnicima.\nTema sastanka sa predsednikom opštine Bačka Palanka, Branislavom Šušnicom, bila je buduća saradnja ove dve institucije.\nFond “Evropski poslovi” AP Vojvodine će tokom meseca marta započeti mapiranje stanja i potencijala lokalnih samouprava na teritoriji AP Vojvodine, a koje za cilj ima planski doprinos boljem korišćenju lokalnih kapaciteta za apsorpciju sredstava iz EU fondova.\nProgramom rada Fonda “Evropski poslovi” AP Vojvodine za 2021. godinu, predviđena je realizacija Specijalističkog programa „Upravljanje regionalnim razvojem kroz EU fondove“ za VIII i IX generaciju polaznika, a koji je namenjen zaposlenima u jedinicama lokalne samouprave.\nProgram obuhvata tri modula usmerena ka javnim nabavkama, upravljačkoj odgovornosti i razvoju kapaciteta za pristupanje EU izvorima finansiranja, fokusiran je na praktičnu upotrebu znanja u svakodnevnom radu, saradnju među jedinicama lokalne samouprave i pokrajinskih institucija i vođen osnovnim principima regionalne politike Evropske unije: kofinansiranje, koncentracija, dugoročno planiranje i partnerstva.\nTokom održanog sastanka, dogovorena je saradnja Fonda „Evropski poslovi“ i lokalne samuprave Bačka Palanka, koja će se zasnivati na principima međusobnog poverenja, uvažavanja i doprinosa.\nPredstavnici lokalne samouprave Bačka Palanka će se aktivno uključiti u realizaciju gore pomenutih aktivnosti\nPogledaj: Planovi generalne regulacije usklađeni sa zahtevima privrede\nPrethodni tekstFinalna rasprodaja u butiku Andjela\nSledeći tekstIspovest oca mladića iz Vajske koji je pretučen u Novom Sadu


FoNet | 17. sep 2017.\nJedan od incidenata tokom protesta pokreta Dveri (Foto: FoNet)\nPokret Dveri tvrdi u saopštenju da se u subotu, za vreme protesta ispred zgrade Pink na Dedinju, „nije dogodio nikakav incident sa novinarkama TV Pink“.\nNarodni poslanici Srđan Nogo i Boško Obradović održali su konferenciju za medije, odgovarali na pitanja novinarki TV Pink i potom, zajedno sa svojim pristalicama, uputili ka Vladi Srbije, objašnjava se u saopštenju Dveri.\n„Ako je došlo do bilo kakvog incidenta po završetku našeg protesta“, smatraju Dveri, „odgovornost za to ne mogu snositi Dveri, već obezbeđenje Željka Mitrovića koje je ostalo na tom mestu po našem odlasku“.\nPrema oceni Dveri, za vreme protesta redarska služba Pokreta „besprekorno je obavila svoj posao, i uprkos provokacijama Željka Mitrovića, uspela je da održi red“.\n„Celodnevna kampanja koju su Pink i vladajuće stranke pokrenule protiv Dveri ima za cilj da se Dveri optuže za nasilje“, ukazuje se u saopšptenju, „iako se za 18 godina postojanja i rada Dveri na našim skupovima nikada nije desio incident, niti bilo kakvo nasilje“.\nU saopštenju pokret Dveri „osuđuje svako nasilje, a posebno prebijanje novinara koje je započeto još od trenutka polaganja zakletve aktuelnog predsednika Aleksandra Vučića“.\n„Očito smo protestom protiv Pinka pogodili u osinje gnezdo i pokazali da je Pink ogledalo vlasti SNS“, navode Dveri.\nU saopštenju Dveri tvrde da je u pozadini ove „medijske histerije“ zahtev za hapšenjem Milana Stamatovića i Boška Obradovića, „koje je tražio Goran Vesić, gostujući na TV Pink“.\n„Ne odstupamo od naših zahteva da se TV Pink oduzme nacionalna frekvencija i znamo da će pad Pinka značiti i pad Vučića sa vlasti“, naglašavaju Dveri, povodom „orkestriranih laži režima i lažne opozicije“.\nBoško Obradović Dveri Gordana Uzelac Mara Dragović Napad na novinarke Pinka Pink Protest Dveri Željko Mitrović\n← Poverenica: Novinarke se često suočavaju sa raznim oblicima diskriminacije\nMilošević: Osuda napada na novinare, nema opravdanja →


Američki san se živi u Skandinavskim zemljama\nBack PRIVREDA INSTITUCIJE Američki san se živi u Skandinavskim zemljama\nponedeljak, 06 novembar 2017 08:31\nAmerički san se ne živi u Americi, već u Skandinavskim zemljama - izjavio je Nj.E. ambasador Finske Republike u Srbiji, Crnoj Gori i Makedoniji, Perti Ikonen (Pertti Ikonen), predavanju pod nazivom ,,100 godina Finske Republike“ održanom u amfiteatru Pravnog fakulteta za privredu i pravosuđe na Univerzitetu Privredna akademija u Novom Sadu. Bilo je to jedno u nizu ovogodišnjih gostovanja ambasadora stranih zemalja na ovoj visokoškolskoj ustanovi, prejekat kojim se malo koji fakultet u našoj zemlji može pohvaliti.\nU organizaciji ovog gostovanja uz rukovodstvo Univerziteta Privredna akademija učestvovala je i studentska organizacija ELSA LG Privredna akademija.\nOtvorajući predavanje, predsednica Saveta Univerziteta Privredna akademija u Novom Sadu, prof. dr Marijana Carić, osvrnula se na prethodne posete drugih ambasadora i naglasila značaj dodatnog neformalnog usavršavanja studenata putem ovakvih prezentacija. Nakon toga, ukratko je predstavila gospodina Ikonena i istakla najvažnije podatke o Univerzitetu.\nFinska ambasada je ove godine u čast jubileja 100 godina nezavisnosti Finske u Srbiji, Makedoniji i Crnoj Gori organizovala različite kulturno-edukativne manifestacije sa kojima je ambasador upoznao prisutne, a zatim ih pozvao da se uključe u predstojeće događaje.\nAmbasador Perti Ikonen je kroz zanimljivo predavanje istakao da se ,,Američki san’’ ne živi u Americi već u Skandinavskim zemljama i objasnio je zašto se Finska nalazi na petom mestu najsrećnijih zemalja uprkos činjenici da možda ima i najgore vremenske prilike, praćene snegom i kišom.\nKljučni faktori koji građane Finske čine srećnim su poverenje u državu i čitav sistem koji je demokratski uređen i gotovo bez korupcije. Iz svega pomenutog proističe i generalno poverenje među ljudima, istakao je ambasador.\nNa osnovu istraživanja sa prestižnog američkog univerziteta Jejl 2016. godine, Finska je proglašena za najzeleniju i najčistiju zemlju na svetu.


Otpadne vode godinama zagađuju kanal kod Žitišta, nadležni ne reaguju | Nova Ekonomija\nFoto: Nevena Marinković\nPored Železničke ulice u Žitištu prolazi kanal u koji se godinama ispuštaju otpadne vode, zbog čijeg mirisa stanari obližnih kuća tvrde da im život postaje nepodnošljiv. Kažu da su pisali peticiju i obraćali se nadležnim institucijama, ali da je rešenje tog problema za sada izostalo.\nPovodom ovog problema redakciji Nove ekonomije javila se Nevena Marinković iz Žitišta. Prema njenim rečima, problem postoji već šest godina.\nNevenina porodična kuća se nalazi u Železničkoj ulici, a kanal je, prema rečima starijih žitelja, sagrađen pre nekoliko decenija. Njega je sve do svog gašenja koristila fabrika koja je proizvodila plastične predmete.\nKroz kanal je, kako tvrde, tada prolazila čista voda, a sada je praktično pretvoren u kanalizaciju koja se nalazi na otvorenom prostoru.\nOtpadne vode u kanal izliva obližnja klanica, nekoliko obližnjih kuća, kao i cisterne sa fekalijama iz septičkih jama.\n"Mi smo 2015. godine prvi put apelovali na Skupštinu opštine Žitište, bilo je ličnog odlaska kod predsednika opštine, popunjavali smo peticiju da stavimo do znanja koliko je veliki problem", objašnjava sagovornica Nove ekonomije.\nDodaje i da je nakon apela stanara izašla komunalna inspekcija, ali posle sve nastavljeno "po starom", a da je situacija posebno nesnošljiva kada dođe leto i visoke temperature.\nFoto: Nevena Marinković/ Kanal koji protiče pored Železničke ulice u Žitištu\n"Kanal kreće od jedne klanice u opštini Žitište, prolazi pored naše kuće i uliva se u reku Begej, pojedine komšije nemaju septičku jamu, nego su im cevi direktno u kanalu, to je katastrofa", kaže Nevena.\nOna dodaje i da mnoge komšije drže stoku, pa je problem zbog toga još veći.\n"Na slikama se to ne vidi tako lepo, ali se vidi kada se priđe kanalu", objašnjava sagovornica našeg portala.\nFoto: Nevena Marinković/ Kanalizacione cevi direktno se ulivaju u kanal\nObjašnjava i da se pre nekoliko nedelja ponovo čula sa zaštitnikom građana u Opštini Žitište i tada joj je on rekao da još jednom treba da se ispoštuje procedura i problem prijavi u opštini, kako bi inspekcija izašla na teren.\nZaštitnik građana, prema njenim rečima, rekao joj je da će reagovati, ukoliko opština ništa ne preduzme.\n"Ja sam otišla, potpisala sam zapisnik, onda me je zvala inspektorka i rekla da dokazi (koji su priloženi) nisu dobri", kaže Nevena.\nInspektorka joj je nezvanično rekla i da ona može da izađe na teren, ali da će zagađivači tada privremeno povući cevi iz korita kanala, pa da njen dolazak neće imati "nikakvog efekta".\nPre nekoliko dana, stanari Železničke ulice u Žitištu kontaktirali su i republičku inspekciju od koje su prema rečima saovornice Nove ekonomije tražili da u Opštini Žitište apeluje da pošalje inspekciju na teren.\nU republičkoj inspekciji rekli su im da u Opštini Žitište imaju 15 dana da izađu na teren i da dostave izveštaj.\nNevena kaže i da je prošlo pet godina od kada su nadležni obećali da će im konačno izgraditi kanalizaciju:\n"To su samo prazne priče. Ne znam što je toliki problem da se to reši. Svi okreću glavu od tog problema".\nNevena kaže da posle svega ne zna šta više da misli i pretpostavlja da neko ko je na višoj poziciji u državi sprečava da se problem reši.\n"Zovemo koga stignemo. Bili smo i kod advokata da vidimo šta možemo da uradimo. On nam je rekao da ne možemo ništa dok ne izađe inspekcija i napravi zapisnik o tome šta je našla na terenu", kaže naša sagovornica.\nOna kaže da prati slične probleme u drugim delovima Srbije, kao i da vidi da se slične stvari dešavaju i u drugim mestima.\n"Ja vidim da se to svugde dešava, uništavamo prirodu, reku, da li je to normalno? To je van svake pameti. Sve se zna i ćuti se", kaže Nevena Marinković.\nPrema pisanju Večernjih novosti, nadležni u Javno-komunalnom preduzeću Ekos iz Žitišta, izjavili su da će ovaj problem, ali i slični problemi u ostalim ulicama u tom mestu biti rešen već ovog proleća, kada se, prema njihovim rečima "aktivira prečistač koji će neutralisati podzemne vode"


RTS :: "Uzbunjivanje" Fejsbuka pred Senatom: Insajderska optužba protiv tehnološkog diva\nSvet "Uzbunjivanje" Fejsbuka pred Senatom: Insajderska optužba protiv tehnološkog diva\nutorak, 05. okt 2021, 20:20 -> 08:16\nIzvor: RTS, CNN, The Guardian\n"Uzbunjivanje" Fejsbuka pred Senatom: Insajderska optužba protiv tehnološkog diva\nFrensis Haugen, bivša zaposlena u kompaniji Fejsbuk, koja je objavila na desetine hiljada stranica internog istraživanja i dokumenata koji ukazuju na to da je kompanija bila svesna različitih problema koje uzrokuju njene aplikacije, uključujući potencijalni "toksični" efekat Instagrama na tinejdžerke, svedočila je pred američkim Senatom. Haugenova je bila ključni izvor za veliko istraživanje Volstrit džornala pod nazivom "Fejsbuk dokumenti". Haugenova je na saslušanju navela da rukovodstvo Fejsbuka i Instagrama zna kako da te mreže učine bezbednijim, ali da to neće učiniti jer su "astronomske profite" postavili ispred ljudi.\nDemokratski senator Ričard Blumental, predsedavajući Pododbora za zaštitu potrošača, bezbednost proizvoda i podataka, izrazio je "iskrenu zahvalnost" uzbunjivačici iz Fejsbuka Frensis Haugen što se "suprotstavila jednom od najmoćnijih korporativnih giganata u istoriji sveta".\nBlumental je na početku saslušanja rekao da "između ostalih otkrića, informacije koje ste dali Kongresu snažan su dokaz da je Fejsbuk znao da njegovi proizvodi štete tinejdžerima" i pozvao Marka Zakerberga da svedoči pred Kongresom.\nFrensis Haugen, bivša menadžerka proizvoda Fejsbuka koja je radila na pitanjima građanskog integriteta u kompaniji, suočila se između ostalog sa pitanjima pododbora za trgovinu Senata o tome šta je Instagram u vlasništvu Fejsbuka znao o njegovim efektima na mlade korisnike.\n"Zato moramo zahtevati da Fejsbuk napravi promene", dodala je Haugenova.\n"U svakom trenutku naš tim je mogao rešavati samo trećinu slučajeva za koje smo znali. Znali smo da ako napravimo čak i osnovni detektor, verovatno bismo imalo još mnogo slučajeva", rekla je Haugenova.\nFrensis Haugen je pred Kongresom istakla da Fejsbukovi sistemi veštačke inteligencije mogu da uhvate samo mali deo uvredljivog sadržaja.\n"U najboljem slučaju, kod govora mržnje, hvataju 10 do 20 odsto takvog sadržaja. U slučaju dece, to znači da će dobiti, recimo, reklame za pribor za drogiranje. Ako se oslanjaju na računare, a ne na ljude, verovatno nikada neće uhvatiti više od 10 do 20 odsto tih oglasa", objasnila je Haugenova.\n"Dakle, skala je: možemo li učiniti stvari vrlo jeftino za ogroman broj ljudi? To je deo razloga zašto se toliko oslanjaju na veštačku inteligenciju. Moguće je da nijedan od tih oglasa nije video čovek", rekla je Haugenova.\nAli prema Haugenovoj, razbijanje Fejsbuka neće ukloniti potencijalne rizike koje kompanija predstavlja za društvo.\n"Problem leži u dizajnu algoritama i rangiranju zasnovanom na angažmanu koji se potencijalno tiču sadržaja, kao i ograničenjima veštačke inteligencije da to reši", izjavila je Haugenova.


Grupa za slobodu medija: Kaznite napadače na novinare! - juGmedia\nPredstavnici Grupe za slobodu medija, povodom Dana borbe protiv nekažnjivosti zločina nad novinarima, organizovala je akciju ispred zgrada u kojima su smešteni Republički javni tužilac, tužilaštva i sudovi u Beogradu, Nišu, Kragujevcu i Novom Sadu kako bi ukazali na problem bezbednosti novinara u Srbiji.\nAkcija je počela u minut do 12 jer je, kako su naveli, poslednji momenat da se reši problem bezbednosti novinara\nNa lecima koje su delili građanima podseća se da je samo u ovoj godini zabeleženo tri puta više napada, pretnji i pritisaka na novinare u odnosu na 2013. godinu, a da napadači još uvek nisu procesuirani.\n„Javnost i odgovorne državne organe smo podsetili da su ove godine novinari nekažnjeno 68 puta bili napadnuti, praćeni, snimani, da im se preti smrću gotovo svakodnevno, da je provaljeno u stan višestruko nagrađivane novinarke koja se bavi istraživačkim novinarstvom. U takvoj atmosferi nema nezavisnog novinarstva, nema zaštite javnog interesa, ni neophodne kontrole vlasti“, saopštili su iz ove grupe.\nTvrde da su i građani sa kojima su razgovarali tokom akcije veoma su pozitivno reagovali i podržali su zahteve novinara.\n„Očekujemo da Republičko javno tužilaštvo kao i sva druga tužilaštva i sudovi na delu pokažu da rade u javnom interesu, da se ne boje nasilnika i da ni na koji način ne zavise od njih I to tako što će što pre omogućiti da se rasvetle ubistva, pretnje i napadi, a počinitelji privedu pravdi. Zahtevamo da svi napadači budu procesuirani jer bez povećanja bezbednosti za novinare neće biti ni slobodnih medija“, zaključuje se u njihovom saopštenju.\n(Kraj) video: insajder.net\nPet saobraćajki i tri požara tokom vikenda u Leskovcu\nLESKOVAC - U toku vikenda na području Policijske uprave Leskovac evidentirano je pet saobaćajnih nezgode, u kojima su jedna dve osobe zadobile tešku,…\nKonferencija o organskoj proizvodnji u Vladičinom Hanu\nVLADIČIN HAN - U okviru međunarodne manifestacije „EU nedelja održive energije “, Centar za razvoj Jablaničkog i Pčinjskog okruga organizuje…


Niška televizija » Učenički parlament ETŠ „Nikola Tesla“ ukazao na značaj upotrebe obnovljivih izvora energije (VIDEO)\nObjavljeno 11.05.2014. 16:01\nTokom ovog meseca u 11 gradova širom Srbije obeležavaju se Evropski dani Sunca. U Nišu, o značaju i neophodnosti upotrebe obnovljivih izvora energije ukazao je učenički parlament ETŠ „Nikola Tesla“ na manifestaciji održane u parku Sveti Sava kojoj je prisustvovao veliki broj Nišlija.\nU dvadesetak evropskih zemalja sve do 19 maja organizovaće se događaji u kojima nekoliko stotina hiljada aktivista govori o značaju upotrebe sunčeve energije. Kako kažu, potrošene su skoro sve rezerve fosilnih goriva i krajnje je vreme da se energetski problemi reše upotrebom solarne energije.\nDeljenjem flajera sa solarnim porukama, izrada sunčevog sata, kao i prezentacijom sistema alternativnih izvora energije, solarnih panela i foto ćelija, učenici elektrotehniče škole, pokušali su da svakom posetiocu manifestacije skrenu pažnju.\nPetu manifestaciju „Evropski dani Sunca“ u Nišu, pored učenika iz škole „Nikola Tesla“ podržali su i Mašinski, Elektronski i Prirodno-matematički fakultet, zatim Visoka strukovna škola Niš, Kuća klastera i drugi.


BalkanMagazin :: Energetski sporazum sa Italijom na doradi\nčetvrtak, 01. novembar 2012 06:16\nPredlog zakona o potvrđivanju Sporazuma sa Vladom Italije o energetskoj saradnji povučen je iz skupštinske procedure zbog dodatnih aktivnosti koje moraju da se urade kako bi aneks pripadajućih projekata bio kompletan, rekla je Zorana Mihajlović, ministarka energetike.\nVlada Srbija povukla je u ponedeljak iz skupštinske procedure Predlog zakona o potvrđivanju Sporazuma sa Vladom Italije o saradnji u oblasti energetike, izjavila je u sredu Zorana Mihajlović, ministarka energetike, razvoja i zaštite životne sredine i tokom rasprave o više međunarodnih ugovora i sporazuma u parlamentu objasnila da je sporazum povučen zbog dodatnih aktivnosti koje moraju da se urade kako bi aneks pripadajućih projekata bio kompletan.\n„Taj sporazum nije samo sporazum između Srbije i Italije. U pitanju su i elektrane na srednjoj Drini, dakle učestvuje još jedna država, a to je Republika Srpska,“ rekla je ministarka energetike.\nOd 2009. godine kada je sporazum potpisan, naglasila je Mihajlović, do danas neke stvari su se promenile i samo zbog toga, odnosno, da bi lista bila zaista kompletna i jasna sporazum je i povučen.\n„Mi smo zemlja koja hoće da razgovara sa svima kada kompletira jedan takav projekat,“ poručila je Mihajlovićeva.


„Print Media Technologies” - LinkEduTv\n„Print Media Technologies”\nU utorak, 20. aprila, putem Live streama pratite predavanje „Print Media Technologies” i upoznajte se sa vrstama štampe, njihovim tehnologijama, štamparskim formama i materijalima koji se koriste. Ovo je jedno u nizu predavanja na kojima ćete saznati više o zahtevima savremenih print tehnologija, osnovnim fazama print media tehnologija i faktorima print tehnologija koji utiču na dizajniranje. Biće reči i o osnovnim štamparskim tehnikama i pripremi za štampu, kao i o razlozima zbog kojih dizajner mora da poznaje print media tehnologije.\nCeo kurs, koji vodi predavač Zoran Imširagić, možete pohađati u okviru programa ITAcademy, Print & Graphic Design, na kome ćete uz stručno vođstvo konačno oživeti svoje ideje. Predavač ITAcademy Zoran Imširagić je sertifikovani Adobe ekspert i instruktor (Adobe ACI) za Photoshop, Illustrator i InDesign. Odlično poznaje i druge alate koji se koriste u grafičkoj produkciji, kao što su Adobe Acrobat i Lightroom.\nNapomena: Predavanje će biti dostupno u utorak, 20. aprila, od 13:30h, na naslovnoj strani.


Prva tematska radionica u okviru projekta SEQA ESG – Usklađivanje procesa i metoda sa ESG – AKOKVO\nPrva tematska radionica u okviru projekta SEQA ESG – Usklađivanje procesa i metoda sa ESG\nPrva tematska radionica u okviru projekta „Podrška evropskim QA agencijama u ispunjavanju ESG” (SEQA – ESG) je održana 18. i 19. oktobra 2021. godine. Cilj radionice je bio razmjena iskustava i izazova sa kojima se srijeću Agencije i Ministarstva zadužena za obrazovanje u procesu primjene i usaglašavanja standarda za evaluaciju ustanova visokog obrazovanja sa ESG-jevima.\nTokom prvog radnog dana, tema je bila primjena standarda 2.2. u kojem je navedeno da „Eksterno obezbjeđenje kvaliteta mora biti izričito definisano i osmišljeno tako da svrsishodno ispunjava postavljene svrhe i ciljeve, uzimajući pri tom u obzir relevantne propise. Učesnici moraju biti uključeni u osmišljavanje i trajno unaprjeđivanje eksternog obezbjeđenja kvaliteta.“ Nakon uvodnog dijela i generalne diskusije, učesnici su podijeljeni u grupe gdje su imali priliku da razgovaraju sa predstavnicima agencija i ministarstava iz drugih zemalja koji su partneri na projektu. Ovakav način rada rezultirao je zaključcima i idejama za prevazilaženje izazova sa kojima se srijeću zemlje u postupcima primjene ovog standarda.\nDrugog radnog dana, nakon identifikovanja i diskusije u vezi izazova primjene standarda 2.3. u kojem je navedeno da „Procesi eksternog obezbjeđenja kvaliteta moraju biti pouzdani, korisni, unaprijed utvrđeni, dosljedno implementirani i objavljeni. Oni obuhvataju: samovrednovanje ili ekvivalent; eksterno vrednovanje koje, u normalnim okolnostima, podrazumijeva i posjetu ustanovi visokog obrazovanja; izvještaj kao ishod eksternog vrednovanja; dosljedno naknadno praćenje”, predstavnici zemalja partnera su predstavili značaj primjene ovog standarda u svojim zemljama, kao i ključne zaključke u cilju unapređenja primjene standarda u procesu obezbjeđenja kvaliteta visokog obrazovanja.


Održan 9. sastanak Parlamentarnog foruma za evropske integracije\nU organizaciji Zajedničke komisije za evropske integracije Parlamentarne skupštine Bosne i Hercegovine (PSBiH) danas je u Sarajevu održan 9. sastanak Parlamentarnog foruma za evropske integracije kojeg čine članovi komisija/odbora za evropske integracije PSBiH, Parlamenta Federacije BiH, Narodne skupštine Republike Srpske, Skupštine Brčko Distrikta BiH, kao i predsjednici skupština kantona u Federaciji BiH.\nParlamentarci sa svih nivoa vlasti pozdravili su održavanje Konferencije pod nazivom „Dvije godine od stupanja na snagu Sporazuma o stabilizaciji i pridruživanju“, koja je početkom juna ove godine organizirana kao izraz želje članova Zajedničke komisije za evropske integracije PSBiH da se govori o napretku i daljim koracima u procesu evropskih integracija BiH.\nU zajedničkoj izjavi učesnici 9. sastanka Parlamentarnog foruma pozdravili su napore svih nivoa vlasti u BiH u davanju kredibilnih odgovora na Upitnik Evropske komisije i pozvali sve učesnike u tom procesu da daju što jasnije i preciznije odgovore i da okončaju ovaj posao. S tim u vezi, parlamentarci su naglasili da usvojeni Mehanizam koordinacije mora postati u potpunosti operativan, te upozorili da samo zajednički rad i traženje rješenja putem kompromisa na provođenju Akcijskih planova za realizaciju Reformske agende mogu dati zadovoljavajući rezultat.\nParlamentarci su istaknuli potrebu jačanja nadzorne uloge parlamenata u procesu evropskih integracija, kao i potrebu jačanja funkcije informiranja i uključivanja šire javnosti u aktivnosti na putu BiH ka Evropskoj uniji (EU). S tim u vezi, parlamentarci su podržali održavanje okruglih stolova koje Zajednička komisija za evropske integracije PSBiH, uz podršku Misije OSCE-a u BiH, organizira u gradovima i opštinama širom BiH.\nU vezi sa informacijom o IPA 2 programu pomoći EU našoj zemlji, naglašeno je da je riječ o ključnom instrumentu u procesu evropskih integracija, budući da je, kako je rečeno, riječ o finansijskoj pomoći koja podrazumijeva provođenje reformi i usvajanje državnih strategija razvoja u pojedinim sektorima. Predloženo je da svi parlamenti u BiH od izvršnih vlasti barem dva puta godišnje zatraže informaciju o ispunjavanju uslova i korištenju IPA 2 fondova pomoći EU Bosni i Hercegovini.\nTokom sastanka, razmijenjene su i informacije o aktivnostima zakonodavnih institucija u vezi sa procesom evropskih integracija u periodu između dvije sjednice Parlamentarnog foruma. (kraj)


Prisutnima su predstavljeni definicija, istorijat karakteristike, specifičnosti stresa, metodologija procene stresa, uticaj stresa na zdravlje i radnu sposobnost zaposlenog, uticaj stresa na radu na efikasnost preduzeća, značaj akta o proceni rizika na radnom mestu, u vezi sa stresom, kao i uloga rukovodioca preduzeća u vezi prepoznavanja i prevencije posledica stresa na radu.\nPredstavljene su neuroendokrini efekti stresa, kao što su poremećaj metabolizma, dijabetes, gojaznost i dr, bihejvioralni odgovori na stres, kao što su konzumiranje alkohola, pušenje, depresija, kao i štetne posledice rada u smenama, a naročito rada noću.\nIstaknute su brojne kardiovaskularne i psihijatrisjke bolesti koje mogu nastati usled, posledica stresa na radu, kao što su ishemijska bolest srca, hipertenzija, depresija.\nPosledice stresa na radu, ogledaju se i u smanjenju radnog učinka zaposlenog, njegovog čestog odsustvovanja sa posla zbog bolesti pruzrokovanih stresom na radu, kao i znatnih finansijskih sredstava koji se izdvajaju iz fondova zdravstvenog osiguranja, za bolesti koje su pruzrokovane stresom na radu.\nPosebno je naglašen značaj akta o proceni rizika na radnom mestu, u cilju identifikacije: faktora rada koji mogu dovesti do stresa visokog intenziteta, zaposlenih koji mogu biti izloženi stresu, kao i uspešnosti postojećih mera prevencije stresa na radu.\nUkazano je na spoljašnje manifestacije stresa na radu kod određene osobe u cilju njegovog prepoznavanja i pravovremenog delovanja i to:promene u ponašanju i raspoloženju, ilitabilnost i neodlučnost, zloupotreba alkohola, lekova i drugih psihoaktivnih supstanci, žalbe zaposlenog na zdravstvene tegobe.\nUčesnicima seminara, prezentovano je i niz praktičnih saveta u cilju sprečavanja posledica stresa na radu.\nKonstatovano je da je Privredna komora Beograda i ovog puta imala sluha za potrebe svojih članova i da će zbog velikog interesovanja nastaviti sa aktivnostima iz ove oblasti, o čemu će njeni članovi biti blagovremeno obavešteni.


Riječ je o šalteru Federalne sanitarne granične inspekcije Jedinice aerodrom Sarajevo na kojem putnici popunjavaju upitnik koji se odnosi na njihovo trenutno zdravstveno stanje. Također se uzimaju informacije koje obuhvataju mjesto i adresu namjeravanog boravka u BiH, broj osoba, razdoblje boravka, te kontakt telefon – potvrdila je Feni glasnogovornica Međunarodnog aerodroma Sarajevo Sanja Bagarić.\nDodala je da se “postupanje, odnosno screening putnika vrši u skladu sa naredbom Kriznog tima Federalnog ministarstva zdravstva”.\n– Pokrivaju se, odnosno skeniraju putnici sa svih dolaznih letova na Međunarodnom aerodromu Sarajevo – kazala je Bagarić.\n– Ujedno im daju i uputstva (letke) kako postupati ako se dogodi da se naknadno, odnosno za vrijeme namjeravanog boravka u BiH, pojave potencijalni simptomi, odnosno kome se tačno obratiti u tom slučaju, a koji sadrže i brojeve telefona najbližih Zavoda za javno zdravstvo – kazala je Bagarić.\nZatvaraju se aerodromi za putnike u Bosni i Hercegovini\nVijeće ministara Bosne i Hercegovine usvojilo je Prijedlog odluke o privremenom zatvaranju međunarodnih graničnih prijelaza u zračnom prometu za promet putnika u Bosni i...\nNa Međunarodnom aerodromu Sarajevo jedan kineski državljanin jučer je izazvao čuđenje budući da je nosio neobičnu masku od koje se nije htio odvojiti. Naime,...\nMinistarstvo civilnih poslova BiH dostavilo je Graničnoj policiji BiH i Međunarodnom aerodromu Sarajevo preporuke Zavoda za javno zdravstvo FBiH i Instituta za javno zdravstvo...


Nova 24 zaražena iz Čačka | ČA Glas\nU Moravičkom okrugu u poslednja 24 sata potvrđeno je još 47 slučajeva zaraze koronavirusom.\nSa analize u laboratoriji u Beogradu stigli su rezultati 168 obrađenih uzoraka na svim vrstama testova (PCR i antigen testovi), a kovid-19 je potvrđen kod 24 osobe iz Čačka, 15 iz Gornjeg Milanovca i po četiri iz Ivanjice i Lučana.\nTodorović: Vlasniku bazena u Ovčar Banji napisana prekršajna prijava\nIako se u poslednje vreme dosta polemisalo o tome kako je moguće da bazen u Ovčar Banji radi u vanrednoj situaciji, a na Fejsbuku su redovno „izletale“ fotografije onih koji se tamo kupaju, gradonačelnik Čačka danas je izjavio da je vlasniku zbog toga pisana prekršajna prijava. Komunalan milicija deluje u skladu sa svojim ovlašćenjima i […]\n21. августа 2017 admin\nSastanak grupe opozicionih stranaka u prostorijama Nove Srbije u Čačku\nMoramo stvoriti uslove za demokratske izbore, ali smo razočarani što kompletna opozicija ne izlazi zajedno u jednoj koloni, izjavio je lider Nove Srbije Velimir Ilić na sastanku jedanaest opozicionih i tri manjinske stranke održanom u Čačku. – Naša želja je bila da svi zajedno stanemo pod jedan barjak, ali pojedini koji su protiv ove vlasti […]


"Stvarno želimo da ova generacija rukometaša dođe do medalje. Ovo prvenstvo je takođe, prilika da naš rukomet dobije vetar u jedra, a odličje bi bila kruna svih naših napora", rekao je Marjanović na Novogodišnjem koktelu u hotelu "Palas".\nPredsednik RSS-a je naglasio da će Srbija u januaru biti "sportski, politički i ekonomski centar Evrope".\n"Svakako da nam nije jedini cilj da osvojimo medalju, već da se pokažemo kao dobri domaćini i tako doprinesemo bržem ulasku u Evropu", rekao je Marjanović.\nOn je istakao da kao domaćini predstojećeg šampionata, od 15. do 29. januara, "imamo veliku šansu da zemlju predstavimo u najlepšem svetlu".\n"Teško da ćemo u skoroj budućnosti imati priliku da budemo organizatori ovako velikog takmičenja. Zato je važno da svi zajedno doprinesemo promociji rukometa i naše zemlje uopšte tokom trajanja šampionata", istakao je Marjanović.\nPrvi čovek RSS-a napomenuo je da je osvajanje prava organizacije šampionata Starog kontinenta samo po sebi velika pobeda.\n"Uspeli smo da ovakav zlatni proizvod, kakav je šampionat Evrope, uzmemo velikim rukometnim nacijama i to treba da iskoristimo na najbolji način", podsetio je Marjanović.\nOn je naglasio da je rukometni šampionat Evrope treće po značaju takmičenje koje se sledeće godine održava u svetu - posle Olimpijskih igra u Londonu i fudbalskog prvenstva Evrope.\nGeneralni sekreatr Rukometnog saveza Božidar Đurković je rekao da je naša nacionalna rukometna federacija "učinila sve da zadovolji kriterijume i standarde koje je postavila Evropska rukometna federacija (EHF)".\n"Sve zadatke i standarde koje su nam postavili, ispunili smo", rekao je Đurković.\nOn je naglasio da će, sudeći po broju akreditovanih novinara i televizijskih kuća koji će pratiti EP, Srbija nadmaštiti Austriju, domaćina poslednjeg prvenstva Evrope 2010.


Poslije veoma burnog perioda: Poznato kada se Elvis Sarić vraća na teren u dresu Al Ahlija – Sport Centar Poslije veoma burnog perioda: Poznato kada se Elvis Sarić vraća na teren u dresu Al Ahlija – Sport Centar\nPrema pisanju novina iz Saudijske Arabije Al-Bilad, Elvis Sarić vratit će se na teren početkom marta ove godine.\nIza bosanskohercegovačkog veznjaka je buran period, jer je Al Ahli na sve načine želio da se riješi Sarića, jer nije dovoljno oporavljen, a sve iz razloga da bi imao oslobođeno mjesto za registrovanje novog stranca.\nKlub iz Džede želio je raskinuti ugovor sa Sarićem, a zatim mu je nudio da ukloni njegovo ime s liste registrovanih fudbalera do ljeta, što je učinio i u prvom dijelu sezone, međutim bivši reprezentativac BiH odbio je sve ponuđene opcije.\nNa kraju, Al Ahli je registrovao Sarića za drugi dio sezone, a Al-Bilad piše da će se iskusni bh. veznjak na teren vratiti početkom marta kada završi proces rehabilitacije i u potpunosti se oporavi od povrede križnih ligamenata.\nKlub iz Saudijske Arabije doveo je poznatog senegalskog napadača Mbayea Nianga iz Rennesa na šestomjesečnu posudbu, a mogao je posuditi Al-Raedu, kako bi ga mogao registrovati, jer im nije uspio plan sa Sarićem.


Grad Novi Pazar ignorisao zahtjev za čišćenje Trgovišta\nNaslovnica Sjeverni Sandžak Novi Pazar Grad Novi Pazar ignorisao zahtjev za čišćenje Trgovišta\nNovi Pazar – Pomoćnica ministra kulture i informisanja Aleksandra Fulgosi izjavila je danas prilikom obilaska lokaliteta Trgovište da je neprijatno iznenađena zbog toga što lokalna samouprava Novog Pazara nije očistila ovaj spomenik kulture koji se nalazi na listi svjetske baštine Unesko-a.\nOna je podsjetila da je dopis gradonačelniku Novog Pazara sa zahtejvom da se hitno sprovede ručno čišćenje lokaliteta od mulja, šuta i samoniklog rastinja prosleđen prije mjesec dana, ali da do danas ništa nije urađeno.\n“Neprijatno smo iznenađeni što jedan, relativno jednostavan posao nije mogao biti urađen za mesec dana i ne mogu da ne izrazim veliko nezadovoljstvo zbog toga. Tokom razgovora za čelnicima gradske uprave dobili smo obrazloženje da posao nije odrađen zbog loših vremenskih prilika, ali je to neprihvatljivo. Bilo je dovoljno lijepih dana”, rekla je Fulgosi.\nOna je dodala i da je Ministarstvo nezadovoljno neaktivnošću rukovodioca Republičkog zavoda za zaštitu spomenika kulture koji nisu našli za shodno da u proteklih mjesec dana kontaktiraju lokalnu samoupravu i provjere da li su radovi počeli.


Korona virus: U Srbiji još 35 preminulih, dve doze vakcine nisu dovoljne kod omikron soja, treća je ključna, pokazuje britanska studija - Ozonpress :: internet portal\nDok u Srbiji opada broj novozaraženih i hospitalizovanih zbog korona virusa, zvaničnici u Južnoj Africi tvrde da prvi podaci pokazuju da omikron soj izaziva blaži oblik bolesti.\nPrema najnovijim zvaničnim podacima od subote, 11. decembra, u Srbiji je u poslednja 24 časa preminulo još 35 ljudi, a registrovano je 1.309 novih slučajeva zaraze.\nDžo Fahla, južnoafrički ministar zdravlja, rekao je da je omikron soj postao dominantan u provinciji Guateng gde se prvi put pojavio, ali da su se postojeće vakcine pokazale kao efikasne.\nMeđutim, najnovija studija u Velikoj Britaniji sugeriše da dve doze vakcine nisu dovoljne da bi sprečile od zaražavanja omikron sojem, ali da je treća, odnosno buster doza efikasna 75 odsto kod Fajzer i AstraZeneka vakcina.\nAgencija za lekove Evropske unije (EMA) saopštila je da bi imalo smisla primiti treću dozu vakcine protiv već tri meseca posle druge doze usled „izuzetno zabrinjavajućih“ pokazatelja zaraze u Evropi.\nSvi ovi podaci, međutim, unose nemir u Svetsku zdravstvenu organizaciju koja strahuje da bi bogate zemlje mogle da prigrabe ogromne doze vakcina i dodatno otežaju imunizaciju u siromašnijim državama.\nU svetu je do sada zaraženo više od 269 miliona ljudi, a preminulo više od 5,29 miliona.\nDato je više od 8,38 milijardi doza vakcina, prema podacima Univerziteta Džons Hopkins.\nPrema najnovijim zvaničnim podacima, u Srbiji je u poslednja 24 časa preminulo još 35 pacijenata, a registrovano je još 1.309 novih slučajeva zaraze od 13.767 testiranih.\nOd početka pandemije, zvanično je potvrđeno 1.271.794 slučajeva zaraze, a preminulo je ukupno 13.068 ljudi, prema podacima sa sajta covid19.rs.\nU Srbiji je od početka pandemije, prema zvaničnim podacima, preminulo 12.148 ljudi.\nPretpostavlja se da će buster doza vakcine protiv korona virusa štititi i od omikron soja, rekao je epidemiolog Predrag Kon za RTS.\nOn čekuje da će uskoro broj novozaraženih u Srbiji pasti na ispod 1.000 i poručuje da će biti lakše sledeće godine.\n„Biće lakše sledeće godine, što ne znači da neće biti kovida 19.\n„On ima snagu da se menja, ali neće biti ista bolest, već sada je to jasno sa pojavom omikrona, ali će ostati masovnost, naročito među nevakcinisanima i pitanje je koliko će prirodni imunitet da štiti“, zaključio je Kon.\nDr Zoran Bekić, direktor Doma zdravlja Savski venac i koordinator punktova za vakcinaciju, kaže za RTS da se imunizacija usporila i da se najviše imunizuju mlade osobe od 18 do 30 godina.\n„Opet smo se opustili, mislimo da je gotovo, ali sada je vreme, kada je nešto bolje, da zaustavimo lanac širenja infekcije“, dodaje Bekić.\nIz tima za praćenje i koordinisanje primene preventivnih mera u radu škola kažu da će se od ponedeljka, 13. decembra u svim osnovnim i srednjim školama u Srbiji primenjivati prvi model nastave, odnosno učenici će nastavu pohađati neposredno.\nAfrika – omikron soj izaziva blaži oblik bolesti\nProdužena ograničenja za putovanja zbog korona virusa u Izraelu\nNova ograničenja u Rumuniji za one koji ulaze u zemlju\nEngleska: Maske ponovo potrebne na javnim mestima u zatvorenom\nU svetu je do sada zaraženo više od 269 miliona ljudi, a preminulo više od 5,29 miliona. Dato je više od 8,38 milijardi doza vakcina, prema podacima Univerziteta Džons Hopkins.\nHrvatska – 648.003 potvrđenih slučajeva\nDo sada je preminulo 11.516, a oporavilo se 609.663 ljudi\nSlovenija – 439.165 potvrđenih slučajeva\nDo sada je preminulo 5.394, a oporavilo se 410.556 ljudi\nSeverna Makedonija – 218.723 potvrđena slučaja\nOd posledica korona virusa do sada je preminulo 7.710 ljudi, a oporavilo se 205.393\nCrna Gora – 159.433 potvrđena slučaja\nPreminulo je 2.347, a oporavilo se 155.080 ljudi\nKosovo – 161.183 potvrđenih slučajeva\nDo sada je preminulo 2.987, oporavilo se 157.868 ljudi\nStudija britanskih naučnika o trećoj dozi kao ključnoj u zaštiti od omikron soja zasniva se na ograničenim podacima, ali je pokazala dramatičan pad efikasnosti vakcine AstraZeneca i značajan pad za dve doze Fajzera.\nOne su efikasne do 75 odsto, što je manje nego za prethodne sojeve virusa.\nNema dovoljno podataka za Modernu i Džonson, ali se veruje da bi rezultati bili slični i za njih.\nU Rumuniji uvedena nova ograničenja putovanja i mere izolacije za ljude koji ulaze u zemlju.\nTokom oktobra i novembra, ova EU članica sa oko 19 miliona stanovnika suočila se sa najsmrtonosnijim talasom pandemije, a do sada su potvrđena i tri slučaja infekcije omikronom.\nU Izraelu je odlučeno da se putne restrikcije produže za još 10 dana, koje podrazumevaju i zabranu ulaska stranih državljana.\nIstraživanje sprovedeno u Nemačkoj pokazalo je da nošenje medicinske ili FFP2 maske smanjuje rizik od infekcije.\nU tom istraživanju naučnici su odredili maksimalni rizik od infekcije u brojnim situacijama, uzimajući u obzir nekoliko faktora koji dosad nisu bili uključeni u slične studije.\nUstanovljeno je i da udaljenost od tri metra nije dovoljna za zaštitu od infekcije, jer se korona virus na toj udaljenosti može preneti u roku od pet minuta.\nKorona virus: U Srbiji povoljnija epidemiološka slika, u Beču veliki protesti zbog karantina obavezne vakcinacije\nEdmond Dantes 11/12/2021 u 15:05 Odgovorite\nKljučna? Tako rekoše i u martu 2020. još dve KLJUČNE nedelje i kao novi smo.


Predstavnici Autodesk prodajnog tima kompanije OSA Računarski inženjering održali su predavanje u Inženjerskoj komori Srbije sa temom „Integrisano projektovanje u funkciji energetske efikasnosti objekta“.\nMiloš Stojić, menadžer prodaje za Autodesk proizvode, predstavio je prisutnim članovima komore BIM koncept i na koji način je korišćenem ovog koncepta i Autodesk programa Revit moguće planirati i kontrolisati energetsku efikasnost objekta.Prezentovane su opcije ovog programa i konkretni primeri projekata u okviru kojih je uz pomoć ovog programa bilo moguće postići zavidne rezultate na polju energetske efikasnosti objekata.\nOsim programa Revit, predstavljeni su i dodatni moduli koji omogućavaju napredne funkcije prilikom projektovanja i analize.\nPrema dogovoru između kompanije OSA Računarski inženjering i Inženjerske komore Srbije, OSA će članovima komore držati predavanja o Autodesk proizvodima i njihovoj funkcionalnosti. Pored navedenog, predavanja i prezentacije će za temu imati i druge proizvode kompanije OSA koji su od koristi za članove komore a tiču se skeniranja, štampe i kovertiranja brendova Ocè, Canon i Kern, kao i softvera za upravljanje dokumentima UniDocs.\n#autodesk #Autodesk program Revit #Energetska efikasnost #inzenjerska komora srbije #Marko Kozlica #Miloš Stojić #OSA Računarski inženjering


KK Partizan 2009/2010: Vreme junaštava (prvi deo) - Sportklub\nBlog ostalo Autor:Nikola Novaković3. apr. 202021:23\nBila je to druga najbolja sezona u istoriji srpske klupske košarke, vrhunac Partizanove ere pod vođstvom Duška Vujoševića. Od njenog krešenda prošla je skoro decenija, a vanredno stanje je prilika da se podsetimo brojnih podviga KK Partizan iz sezone 2009/2010.\nU prvom delu ćemo se podsetiti kako je sve počelo, kako je Partizan stigao do prilike da uopšte igra na tom nivou, kako je pravio tim koji je u delo sproveo herojska dela, ali i prvih dramatičnih trenutaka čuvene sezone.\nPoglavlje 1: Kakva je to sezona bila?\nTe sezone Partizan je prišao najbliže mitskoj 1992. godini – crno-beli su osvojili Jadransku ligu, Superligu Srbije, Kup Radivoja Koraća i, što je i najvažnije, došli do Fajnal fora Evrolige. Bio je to jedini takav evroligaški uspeh srpskog kluba u 21. veku.\n„Tripla kruna“ iz 2010. naravno i dalje je manje značajna od one iz sezone 1991/1992, kada su mladi crno-beli predvođeni bekovima Aleksandrom Đorđevićem i Predragom Danilovićem, uz debitanta na klupi Željka Obradovića, pobedili sankcije i snažne protivnike za istanbulsko čudo – jedinu titulu prvaka Evrope srpske klupske košarke. Ipak, uspeh iz 2010. grandiozan je zbog činjenice da su igrači beogradske ekipe bili na korak od ponavljanja uspeha iz 1992. Bolje rečeno, na dva koraka.\nOd te 2010. do danas nijedan srpski tim nije došao do Fajnal fora Evrolige, iako su sastavi Crvene zvezde pod vođstvom Dejana Radonjića takođe igrali sjajnu košarku i stizali među najboljih osam timova na Starom kontinentu. Sa druge strane, ta 2010. istorijski gledano predstavlja vrhunac Partizanove nadmoći na početku 21. veka, a posle nje je superiornost crno-belih u regionu, ali i Srbiji postepeno počela da slabi.\nIpak, ono po čemu se ta sezona najviše pamti su upečatljivi momenti – istorijski trenuci kojima se i danas uz puno uzbuđenja na Jutjubu vraćaju ljubitelji košarke. Da, bili su tu Čildresov ’nož u srce’, ’onaj’ meč sa Barsom i Kecmanova trojka, ali i Božićevi meč-vineri (da, množina), trenutak ledene tišine kada se povredio Aleks Marić, kao i mnogi drugi trenuci kojih ćemo se podsetiti. Međutim, pre toga treba staviti stvari u odgovarajući kontekst.\nPartizan je u dve sezone koje su prethodile „fajnalforovskoj“ igrao četvrtfinale EL i tim iz Humske se pozicionirao kao velika pretnja najbogatijim evropskim klubovima, ali nijednom nije uspeo da dođe do završnog turnira.\nPoglavlje 2: Kontekst\nTzv. „Vujoševićeva era“ trajala je od 2001. do 2015. godine i tokom nje trener rođen u Podgorici samo u dve sezone nije vodio Partizan – bile su to kampanje 2010/2011. i 2011/2012, u kojima je prvi trener bio Vlada Jovanović, nekadašnji Vujoševićev pomoćnik. Partizan je u tom 14-godišnjem periodu apsolutno dominirao Srbijom i ABA ligom, a sa Vujoševićem kao trenerom prvak je bio 11 puta. Ipak, u prvih pet evroligaških sezona te ere crno-beli nisu imali zapaženih evroligaških uspeha.\nU tih pet godina Partizan je imao ukupni skor 20-47 i nijednom nije prošao prvu fazu, a naročito se mučio da dođe do pobeda u gostima. Ipak, u sezoni 2006/2007. rukovodstvo „Parnog Valjka“ oformilo je dobar tim mladih igrača predvođen iskusnim Predragom Drobnjakom i Vontigom Kamingsom i crno-beli u poslednjem kolu zahvaljujući poklapanju rezultata, uprkos porazu od Unikahe u „Pioniru“, prolaze u Top 16 posle pet godina ispadanja u prvoj rundi. To je nagovestilo bolje dane, mnogo bolje.\nSledeća godina izbacuje centra Nikolu Pekovića kao evropsku supervezdu, a Partizan predvođen snažnim Bjelopoljcem i plejmejkerom iz Belizea Miltonom Palasiom dolazi do prvog četvrtfinala EL u 21. veku. Tamo je bolja bila moćna ekipa TAU Keramike sa Spliterom, Rakočevićem, Teletovićem, Majklom, Planinićem… Pobedili su Baskijci sa 2:1 u seriji, iako su ubedljivo poraženi u Beogradu, velikim delom zahvaljujući Pekokvićevim problemima sa faulovima u dve utakmice u Vitoriji.\nPartizan nije nameravao da odustane od uspeha u EL – naredna sezona (2008/2009.) „lansirala“ je trio mladih srpskih igrača koji su činili Milenko Tepić, Uroš Tripković i Novica Veličković. Oni su praćeni Stefonom Lazmeom igrali odličnu, brzu, mladalačku košarku i sjajnim nastupima, i u Pioniru i na strani, došli do četvrtfinala takmičenja. Tamo ih je sačekao veoma moćni CSKA, koji sa svojim brojnim zvezdama nije ostavio mnogo šanse Partizanu. „Armejci“ su tada, između ostalih, bili Holden, Lengdon, Šiškauskas, Hrijapa, Lorbek, Smodiš… Trener Vujošević nagrađen je priznanjem „Aleksandar Gomeljski“ za najboljeg trenera Evrolige u toj sezoni.\nPartizan je živeo od prodavanja igrača, a na kraju te sezone čitav trojac „TNT“ je napustio Partizan – Tepić je otišao u Panatinaikos, Novica u Real Madrid, a Tripković u Huventud. Partizanove ambicije nisu splasnule uprkos bitnim odlascima, iako je delovalo da će teško biti nadoknaditi odsustvo četvorice najboljih igrača, budući da je i Lazme otišao u Makabi. Pored njih, Partizan je napustio i\nČedomir Vitkovac, a menadžment tima počeo je da radi na nadoknađivanju izgubljenog talenta.\nPoglavlje 3: Stvaranje tima za F4\nMože se reći da je Partizan imao i dosta sreće u sklapanju tima koji ga je doveo do sjajnog uspeha u periodu o kojem govorimo. Tim je želeo da se vrati oprobanom plejmejkeru Miltonu Palasiju, koji je već igrao u crno-belom dresu dve sezone ranije. Ipak, organizator igre se nije pojavio u dogovoreno vreme zbog zdravstvenih i legalnih problema, pa su crno-beli odlučili da se okrenu drugom rešenju.\nBio je to Lester „Bo“ Mejleb, fizički dominantan igrač, koji je uprkos visini od 183 centimetra i nedostatku šuta za tri poena predstavljao opasnost za svaku odbranu na evroligaškoj visini. Reputacija mu do dolaska u Partizan nije bila sjajna, prva profesionalna sezona u turskom Mersinu bila je odlična, ali i dalje nije uspeo da se probije na najvišem nivou. Ispostaviće se da je Palasiova neodgovornost bila jedna od najsrećnijih okolnosti za crno-bele u toj sezoni.\nDrugi sličan događaj bilo je i pojačavanje tima na poziciji krilnog centra. Legendarna figura kluba i regionalne košarke Dejan Milojević želeo je da se oprosti u timu koji voli i još jednom zaigra u crno-belom, ali je tokom priprema shvatio da fizički neće moći da izdrži usled povrede kolena. Doneo odluku o okončanju kolosalne karijere, pa su crno-beli morali da angažuju novu „četvorku“ Ona je pronađena na nesvakidašnjem mestu.\nLorens Roberts je u sezoni ranije bio igrač najvećeg rivala Crvene zvezde i demonstrirao je odličan kvalitet, ali je veliki broj utakmica propustio zbog povreda. U Partizanu je bio zdrav i iskazao je sav kvalitet – igrao je i verovatno najbolju košarku u profesionalnoj karijeri. Partizan je dobio vrhunskog skakača, elitnog defanzivca i potencijalnu pretnju van linije za tri poena. Roberts, ma koliko dobro igrao za crno-bele, nije bio ni blizu Milojevića iz najboljih dana, ali je u tom trenutku verovatno bio bolje rešenje od nekadašnjeg jugoslovenskog reprezentativca u poznoj fazi karijere iz ove perspektive.\nOsim njih, beogradski klub su pojačali provereni košarkaški majstor Dušan Kecman, povratnik iz Panatinaikosa, i javnosti prilično nepoznati australijski centar srpskog porekla Aleks Marić. Njegov prethodni angažman bio je u osrednjosti španske Granade, pa se nije znalo mnogo o tome kako će uticati na klub.\nU klub je došla i plejada mladih košarkaša, za koje se smatralo da treba da budu nosioci igre crno-belih u narednim godinama, iako niko od njih neće ostaviti dubok trag u redovima višegodišnjeg uzastopnog šampiona Srbije. Branislav Đekić je došao iz FMP, Stefan Sinovec iz ukrajinskog Himika (dete Vizure), Aleksandar Mitrović iz Mege, a Sava Lešić iz Superfunda.\nTako je Partizan došao do respektabilne, ali u tom trenutku nimalo isprobane rotacije.\nBekovi i plejmejkeri: Bo Mekejleb, Dušan Kecman, Petar Božić, Aleksandar Rašić, Stefan Sinovec, Aleksandar Mitrović\nKrila: Jan Veseli, Strahinja Milošević, Vladimir Lučić\nKrilni centri i centri: Loren Roberts, Aleks Marić, Slavko Vraneš, Branislav Đekić, Sava Lešić, Darko Balaban\n*Podvučeni igrači uglavnom nisu bili u protokolu za evroligaške utakmice te sezone.\nIstina je da je Dušan Kecman dobar deo karijere proveo na poziciji tri, kao i da je Veseli posle godina u NBA postao skoro pa isključivo centar, ali u ovoj sezoni Partizan je najbitnije minute najčešće igrao u petorci Mekejleb-Kecman-Veseli-Roberts-Marić.\nPoglavlje 4: Nagoveštaji velikih uspeha\nPartizanu je pred start te sezone, u leto 2009, priređena velika čast – bio je jedan od četiri evroligaška tima koji su igrali pripremne utakmice protiv NBA timova (ostale ekipe bile su Real Madrid, Olimpijakos i Makabi). Bio je to jedini put u istoriji sprske košarke da je neki ovdašnji tim igrao protiv ekipa iz najjače svetske lige.\nU oktobru 2009. crno-beli su gostovali Denver Nagetsima u Pepsi centru i Finiks Sansima u Ju-Es Ervejs centru i oba puta očekivano ubedljivo poraženi. Ispostaviće se da su takve pripreme donele dobro timu, koji je počeo takmičenje u dve paralelne lige – Jadranskoj NLB i Evroligi.\nPartizan je promenljivo krenuo u regionalnom takmičenju – do Nove godine imao je skor 10-4, izgubio je od Cibone (Bojan Bogdanović, Marko Tomas, Džamont Gordon), Zagreba (Ante Tomić, Krunoslav Simon, Damir Mulaomerović), Zadra (Rok Stipčević, Hrvoje Perić) i Crvene zvezde (Majk Tejlor, Filip Videnov, Nemanja Bjelica, trener Svetislav Pešić). Ipak, u tom delu sezone u regionalnom takmičenju izdvaja se jedna utakmica – ona u osmom kolu protiv Hemofarma kod kuće.\nCrno-beli su trijumfovali posle 45 minuta, a fantastičan pogodak sa oko devet metara postigao je Petar Božić sa istekom vremena i tako doneo „Parnom valjku“ dodatnih pet minuta u kojima je slavio. Hemofarm je imao jak tim za koji su igrali i dugogodišnji reprezentativci Srbije Stefan Marković, Milan Mačvan i Boban Marjanović.\n„Mi imamo dosta problema. Ja sam mislio da će ljudi pred ovu sezonu da budu svesni toga. Partizan je osnovu tima promenio, kada su u pitanju glavni igrači. I prethodnih godina se dešavalo da odlaze, ali u pozadini su uvek ostajali oni koji će nositi sledeću sezonu, kada je odlazio Perović, tu je bio Peković. Ove godine nismo bili u takvoj situaciji. Napravili smo zaista fantastične rezultate i ja sam lično razmišljao da li tog trenutka ja da odem, ali sam sa druge strane shvatio da bih napuštao nekoga ko mi je drag u momentu kada mu je teško. Mislio sam da će ljudi da shvate i da će takva biti priprema ove sezone i putem medija. Partizan ima mnogo da radi, ima talentovane igrače, ima nekoliko igrača koji su provratnici, neke koji su u najboljim godinama, kao što je Pera Božić, koji predstavljaju kontinuitet, ali nisu u onom smislu kontinuitet kao što su prošle godine bio Tepić, Tripković, Veličković“, izjavio je Duško Vujošević posle tog meča, dobro opisavši situaciju u kojoj je ekipa tokom tog perioda bila.\nIpak, ono pravo dešavalo se u Evroligi – iako je Partizan posle prva četiri kola imao tri poraza, osetilo se da će pojaćanja, naročito Mekejleb i Marić, doneti dobar rezultat srpskom predstavniku. Zatim su usledile tri pobede u nizu protiv favorita (Olimpijakos i Efes u Pioniru, Unikaha u Malagi) i njima su crno-beli praktično uradili dovoljno da prođu u Top 16 četvrti put zaredom.\nMalo je reći da je Aleks Marić briljirao – bio je MVP kola tri puta u prvih osam utakmica, a proglašen je i za najkorisnijeg igrača decembra. Izuzetno snažan, dominirao je na niskom postu, a pogotovo u skoku, dok je sa druge strane brižljivo štedeo faulove igrajući agresivnu odbranu. Iako nije imao Pekovićev napadački asortiman, brojke mu svakako jesu bile „pekovićevske“.\nUtakmica koja se iz tog perioda najviše pamti je ona protiv Efesa u Beogradu – domaći su slavili 93:92, goste je nosio Igor Rakočević, a Marić je imao 34 poena (13/16 iz igre) i 16 skokova. Prelep šut za pobedu sa istekom vremena ubacio je Dušan Kecman.\nMekejleb je takođe igrao fantastično – njegovi prodori u obe strane umeli su da „prepolove“ odbranu svakog rivala. Sjajno je finiširao na obruču, iako je bio niži od praktično svakog čuvara, ali je znao i da eksploatiše prednost šaljući povratne lopte saigračima. Opskurna pojačanja iz Mersina i Granade redom su mučila i pobeđivala evropske velikane.\nMeđutim, usledio je veliki šok za navijače – u poslednjoj utakmici prve faze na domaćem terenu, na Badnje veče 2010. godine, Marić je protiv Lijetuvos Ritasa doživeo povredu kolena posle samo osam minuta na parketu, a zbog nje će odsustvovati oko mesec i po dana. Pionir se „zaledio“, Partizan je ostao bez aktuelnog najboljeg igrača meseca u EL u veoma delikatnom trenutku. Ipak, crno-beli su do kraja meča „zbili redove“ i počistili Litvance sa 30 razlike.\nCrno-beli su kao instant-zamenu doveli krupnog Stevana Miloševića, koji je na osnovu fizikalija, ne i kvaliteta, mogao da odradi tek nekoliko minuta po meču u EL, ali je na poziciji centra neki drugi momak „iskoračio“ i zaigrao košarku karijere…\nU drugom delu čeka vas rasplet događaja u narednom delu sezone, uključujući i „onu“ trojku Dušana Kecmana u zagrebačkoj Areni.\nU trećem ćemo se baviti događajima sa Fajnal fora, ali i istorijskim implikacijama ove sezone na istoriju Partizana i srpske košarke.\nABA ligaAleks MarićBo McCalebbBranislav ĐekićDejan MilojevićDušan KecmanDuško VujoševićEuroleagueJan VeselyKK Partizan NISKup Radivoja KoraćaLawrence RobertsMilt PalacioNikola Peković